“Azadlıq, ədalət, milli hökumət”- Milli Hərəkat fəalları İrandakı son hadisələrlə bağlı bəyanat yayıb\nKeçmiş prezidentin qızına qarşı ittiham aktı elan edilib\nİranın dövlət qurumlarının saytlarına haker hücumu olub\nSistan-Bəluçistanda silahlı qarşıdurma olub\nLapid: "İsrail İranın nüvə potensialına yiyələnməsinin qarşısını almaq üçün bütün tədbirləri görəcək"\nXalq Mücahidləri Təşkilatı Tehranda "Bəsic" qərargahına hücumun məsuliyyətini öz üzərinə götürüb\nAzərbaycan Milli Hərəkatının bir qrup fəalı İranda baş verən son hadisələrlə bağlı bəyanat yayıb.\n“Ölkənin hazırkı vəziyyətdə bütün sahələrdə böhranla üzləşməsi, daxili və xarici təzyiqlərin çoxalması və habelə son 44 ildə ən ağır iqtisadi şəraitin yaranması xalqa dözülməz çətinlilklər yaşadıb”-deyə, bəyanatda bildirilir.\nAzərbaycan Milli Hərəkatı xalqın içindən çıxdığını, onun dərdlərini və problemlərini dərindən hiss etdiyini, bütün şəraitlərdə onun yanında olduğunu bəyan edib.\n“Azərbaycan Milli Hərəkatı hər zaman olduğu kimi Azərbaycan xalqının və başqa zülm altında olan xalqların yanında olmağı özünün insani vəzifəsi hesab edir və onların onların haqlı istəklərini dəstəkləyir.\nİnqilabın ilk günlərində xalqı ən yüksək insani məqama çatdırmaq məqsədi daşıyan şüar və idealların əksinə, indi 43 ildən artıq müddətdə xalqın bütün sahələrdə geri saxlanıldığını, vədlərin özünü doğrultmadığını görürük.\nBu gün dövlət mafiyası və talançı hökumət başçıları öz xeyirlərinə və xalqın ziyanına işləyir, öncədən hazırlanmış layihələri həyata keçirir, xalqa qarşı əsir münasibəti göstəri, onu öz mənafelərinin girovuna çevirirlər”-bəyanatda belə deyilir.\nHərəkat fəalları hesab edir ki, bir sıra sərmayəçilər və iqtisadi mafiya qrupları yalnız özlərinin və hakimiyyətin mənafeyini düşünür və zülmə məruz qalmış xalqa qarşı daha böyük cinayətlər törədir, xalqı dəstəkləmək əvəzinə ona qarşı çıxırlar.\n“Onlardan xalqın yanında olmağı istəyir və xatırladırıq ki, xalqın yanında olmasalar hakimiyyət onları daima ayaq üstə saxlaya bilməyəcək.\nBütün bunları və Azərbaycan xalqının mənafeyini və böhrandan sonra gələcəkdə baş verə biləcək dəyişiklikləri nəzərə alaraq, Azərbaycan Milli Hərəkatı bütün etniklərin haqlı istəklərini dəstəklədiyini, etirazçıların yanında olduğunu bəyan edir və “Azadlıq, ədalət, milli hökumət” şüarının həqiqətə çevirləcəyinə qədər çalışacağını bildirir.\nYaşasın vətən, yaşasın ədalət!”-bəyanat bu sözlərlə bitir.\nbəyanat Azərbaycan Milli Hərəkatı


Koreyalı deputatların Takeşima adalarına səfəri rəsmi Tokionun etirazına səbəb olub - AZƏRTAC – Azərbaycan Dövlət İnformasiya Agentliyi\nKoreyalı deputatların Takeşima adalarına səfəri rəsmi Tokionun etirazına səbəb olub\nTokio, 16 avqust, AZƏRTAC\nAvqustun 15-də Koreya Respublikasının bir qrup deputatı Yapon dənizindəki Takeşima adalarından birinə səfər edib. Həmin gün Koreya Respublikasında 1945-ci ildə yapon idarəçiliyinin başa çatması günü kimi qeyd edilir.\nKoreya Respublikasının nəzarəti altında olan həmin adalara Yaponiya da iddialıdır. Yaponiya hökumətinin mövqeyinə əsasən, Koreya Respublikası tərəfindən qeyri-qanuni şəkildə işğal edilmiş bu adalar Yaponiyanın ayrılmaz tərkib hissəsidir.\nKoreya Respublikasının KBS televiziya kanalının verdiyi məlumata görə, avqustun 15-də səhər saatlarında hakim və müxalifətdən olan bir qrup deputat Takeşima adalar qrupuna daxil olan adalardan birinə səfər edib. Onlar həmin adaya Seulda mindikləri helikopterlə gəliblər.\nMüşahidəçilərin qənaətinə görə, səfərin məqsədi Yaponiya tərəfinə həmin adaların məxsusluğu ilə bağlı Koreya Respublikasının kəskin mövqeyini nümayiş etdirməkdir.\nHadisəyə münasibətini açıqlayan Yaponiya Nazirlər Kabinetinin baş katibi Yoşihide Suqa koreyalı deputatların bu hərəkətindən təəssüfləndiyini bildirib.\nY.Suqa qeyd edib ki, həmin səfər Yaponiya tərəfinin mövqeyi baxımından qəbulolunmazdır. Tokionun etirazlarına baxmayaraq səfərin baş tutması ancaq dərin təəssüf hissi doğurur.\nBaş katibin sözlərinə görə, Yaponiya hökuməti məsələyə münasibətini Koreya Respublikasına çatdırıb və buna qəti etirazını bildirib. Tokio rəsmi Seuldan gələcəkdə belə halların baş verməsinin qarşısını almağı xahiş edib.\nAZERTAG.AZ :Koreyalı deputatların Takeşima adalarına səfəri rəsmi Tokionun etirazına səbəb olub


Oxu.az - Rafael Ağayev və Mariya Stadnik nazir ilə görüşə niyə gəlmədilər? - SƏBƏBLƏR\nRafael Ağayev və Mariya Stadnik nazir ilə görüşə niyə gəlmədilər? - SƏBƏBLƏR\nMəlum olduğu kimi, dünən Azərbaycan Dövlət Bədən Tərbiyəsi və İdman Akademiyasının zalında Tokio Olimpiya və Paralimpiya Oyunlarında medal qazanmış idmançılara “Vətənə xidmətə görə” və “Şöhrət” ordenləri təqdim olunub.\nLakin bəzi idmançılar həmin tədbirə qatılmayıblar.\nOxu.Az hansı idmançıların qatılmadığını və bunun səbəbini araşdırıb.\nGənclər və idman naziri Fərid Qayıbovla görüşə gəlməyən idmançılar Tokio Olimpiadasında müvafiq olaraq gümüş və bürünc medal qazanmış karateçi Rafael Ağayevlə güləşçi Mariya Stadnik olub.\nMariya Stadnik hərbi vəziyyətlə əlaqədar Ukraynada qaldığı üçün tədbirə qatıla bilməyib. Rafael Ağayev isə saytımıza açıqlamasında əlində yanıq olduğunu və ordenini gedib nazirlikdən götürəcəyini bildirib.\nBundan başqa, Tokio Paralimpiya Oyunlarında qızıl, gümüş və bürünc medal qazanmış paraatletlər – Elvin Astanov, Həmid Heydəri, Orxan Aslanov, Lamiyə Vəliyeva, Səif Nəcəfzadə, eləcə də paraüzgüçü Roman Saley tədbirə qatılmayıb. Paraatletlər Antalyada təlim-məşq toplanışında olduğunu, Saley isə vətəni Belarusda olduğu üçün ordenlərini daha sonra gedib götürəcəklər.


ƏƏSMN-in Əmək və Sosial Problemlər üzrə Elmi Tədqiqat Mərkəzi ilə Türkiyənin analoji qurumu arasında əməkdaşlıq barədə razılıq əldə olunub - Trend.Az\nƏƏSMN-in Əmək və Sosial Problemlər üzrə Elmi Tədqiqat Mərkəzi ilə Türkiyənin analoji qurumu arasında əməkdaşlıq barədə razılıq əldə olunub\nCəmiyyət Materials 7 İyul 2014 12:15\nAzərbaycan Respublikası Əmək və Əhalinin Sosial Müdafiəsi Nazirliyinin Əmək və Sosial Problemlər üzrə Elmi Tədqiqat və Tədris Mərkəzinin Nizamnaməsində və strukturunda dəyişikliklərin aparılması və təkmilləşdirilməsi istiqamətində işlər aparılır.\nBu məqsədlə xarici ölkələrin müvafiq qurumları və beynəlxalq təşkilatlarla əməkdaşlıq əlaqələrinin gücləndirilməsinə başlanılıb.\nƏƏSMN-dən Trend-ə verilən məlumata görə, Mərkəzin fəaliyyət istiqamətlərinə uyğun olaraq xarici ölkələrin müvafiq qurumlarının strukturunun, funksiya və vəzifələrinin öyrənilməsi əsasında mütərəqqi islahatların aparılması ilə bağlı layihə və təkliflər hazırlanır.\nƏldə olunmuş razılaşmaya əsasən Mərkəzin əməkdaşları Türkiyənin Əmək və Sosial Müdafiə Nazirliyinin Əmək və Sosial Müdafiə üzrə Tədris və Araşdırma Mərkəzinin (ÇASGEM) strukturu, fəaliyyəti, funksiya və vəzifələri ilə yaxından tanışlıq və təcrübə mübadiləsi məqsədilə Ankara şəhərində rəsmi səfərdə olublar.\nSəfər çərçivəsində ÇASGEM ilə birgə sosial müdafiə sahəsində araşdırma və təhlillərin aparılması, nəticəsinin siyasətə yönəldilməsi və yekun olaraq siyasi təkliflərin hazırlanaraq nazirliklərə təqdim olunması, hər iki mərkəzin əməkdaşlarının ixtisaslarının artırılması istiqamətində beynəlxalq təşkilatlarla layihələrin həyata keçirilməsi barədə qarşılıqlı razılaşma əldə edilib.\nNümayəndə heyəti habelə Türkiyə Respublikasının Əmək və Sosial Müdafiə Nazirliyinin nəzdində Əməyin Mühafizəsi və Təhlükəsizliyi Baş İdarəsində və Əməyin Mühafizəsi və Təhlükəsizliyi İnstitutunda da müəssisələrdə iş sağlığı və təhlükəsizliyi üzrə attestasiyanı həyata keçirən laboratoriyaların işləri ilə tanış olublar.


Ukraynada “Water Summer Activity 2019” festivalı çərçivəsində Azərbaycanın təqdimatı baş tutub – Karabin.az\nUkraynanın paytaxtı Kiyev şəhərində keçirilən “Water Summer Activity 2019” festivalı çərçivəsində 15 İyun – Milli Qurtuluş Günü münasibətilə Azərbaycanın təqdimatı baş tutub.\nAzərbaycanın Ukraynadakı səfirliyinin təşəbbüsü ilə keçirilən təqdimatda diplomatik korpusun, beynəlxalq təşkilatların nümayəndələri, ictimai xadimlər, yerli KİV-lərin təmsilçiləri iştirak ediblər.\nAzərbaycanın Ukraynadakı səfiri Azər Xudiyev təqdimatda çıxış edərək ümummilli lider Heydər Əliyevin müəllifi olduğu müasir müstəqil Azərbaycanın inkişaf strategiyası haqqında məlumat verib. Bildirib ki, Azərbaycan xalqının təkidli tələbi ilə hakimiyyətə gələn Ulu Öndər ölkəmizdə vətəndaş müharibəsinin qarşısını aldı, düzgün siyasi və iqtisadi strategiyası nəticəsində ölkəmizin uğurlu gələcəyinin bünövrəsini qoydu. Bunun nəticəsidir ki, Azərbaycan dünyada ən dinamik inkişaf edən ölkələr sırasındadır. Bu gün Azərbaycanda milli birlik mövcuddur. Bütün bunlar ulu öndər Heydər Əliyevin zəhmətinin bəhrəsidir. Ümummilli Liderin siyasətini bu gün Azərbaycan Prezidenti İlham Əliyev uğurla davam etdirir.\nSəfir çıxışında, həmçinin Ermənistanın Azərbaycana qarşı təcavüzkar siyasətindən də danışıb.\nTəqdimat zamanı qonaqlar Azərbaycanın milli musiqisi və mətbəxi ilə tanış olublar. Azərbaycanlı aşpaz Günay Hüseynovanın təqdim etdiyi dolma, şah plov, qutab, paxlava, şəkərbura iştirakçıların zövqünü oxşayıb. G.Hüseynova tədbir ərəfəsində milli yeməklərin hazırlanmasına dair ustad dərsi keçib. Soydaşımız Emin Səmədlinin ifası qonaqların alqışına səbəb olub.\nTədbirdə İrəvan xanlığı və Qarabağ haqqında kitablar təqdim edilib, azərbaycanlı rəssam Əsgər Cavadovun əsərləri nümayiş olunub.\nTəqdimatdan sonra səfir yerli kanallara müsahibə verib.\nLənkəranda yol tikintisinə 2,9 milyon manat ayrılıb\nAzərbaycanda “Sahibkarlara xidmət” və “Biznes inkubasiya” mərkəzləri fəaliyyətə başlayıb


16:35 20 Noyabr 2020\nXoş gördük, ilin xalqı! Döyüşlərin qaynar fazası başa çatıb, amma bu, bütövlükdə müharibənin bitdiyi anlamına gəlmir. Hələ qarşıda siyasi-diplomatik faza var ki, o da əsla asan olmayacaq. Ona görə, bu dəfə üzərində dayanacağımız suallar da həmin istiqamətdə olacaq.\n- Psixoloji müharibə nədir və hazırda bizə qarşı necə aparılır\n- “Status” söz oyunu: Bizi çaşdıran nədir?\n- Unitaz təfəkkürlü xalq və bizim onlardan fərqimiz.\n- Goru çatladılanlar. Ermələrin gorbagor etdikləri ölülərilə müsahibə.\nBu suallara mən və o – sosial şəbəkə fəalı, bloger, skeptik vətəndaş Demə Qoq birlikdə cavab verməyə çalışacağıq. Artıq indidən bəllidir ki, münaqişənin həllinin siyasi-diplomatik fazası həm informasiya, həm də psixoloji həmlələr şəraitində keçəcək. Bu istiqamətlərdə müharibə hələ indi-indi qızışır. Feyklər, manipulyasiyalar tam gücü ilə davam edir. Ona görə, xalq olaraq bu fazaya hazırlaşmaq və möhkəm olmaq lazımdır.\n1. Toplar susub, goplar başlayıb\nAqata Kristinin Puarosunun dililə desək, boz hüceyrələrinizi səfərbərliyə alın və döyüşü qəbul edin. İstəsəniz də, istəməsəniz də, siz də psixoloji müharibənin iştirakçısı olacaqsınız. Daha doğrusu, artıq hamımız onun içindəyik. Erməni tərəfin Qarabağın indiki vəziyyəti və gələcəyi mövzusunda bütün manipulyasiya cəhdləri bunun təsdiqidir.\n- Təkcə Ermənistan deyil axı. Başqa ölkələrin də mediası, siyasətçiləri eyni şeyləri deyirlər. Təkcə Ermənistan olsaydı, yenə də başa düşərdik ki, düşməndirlər. Amma belədə istər-istəməz suallar çoxalır.\nBəli, “Erməni tərəfi” anlayışı təəssüf ki, təkcə Ermənistanla hüdudlanmır və daha böyük anlayışdır. Rusiyada yaşayıb, Rusiya mediasında çalışanlar da erməni tərəf ola bilərlər və olurlar, Fransada da, başqa ölkələrdə də... Ona görə də, indiki mərhələdə bizdən xalq olaraq müdriklik, təmkin və möhkəm əsəblər tələb olunur.\n- Onun üçün də qəti və aydın söz deyilməlidir ki, Xankəndində kimin bayrağı asılacaq, orada yaşayanlar kimin şəxsiyyət vəsiqəsini daşıyacaqlar, hamı sakitləşsin də!\nDeyildi də. Cənab Ali Baş Komandanın açıqlaması tam vaxtında bütün suallara nöqtə qoydu və bununla da əslində məsələ bağlanmalıdır. Ən azı biz tərəfdən dəqiq bağlanmalıdır: “Heç bir status haqqında söhbət gedə bilməz! Vahid Azərbaycan dövləti var. Çoxmillətli, çoxkonfessiyalı. Mütərəqqi Azərbaycan dövləti var. Bütün Azərbaycan vətəndaşları, bütün xalqların, dinlərin nümayəndələri normal yaşayırlar. Mehribanlıq, sülh şəraitində yaşayırlar. Erməni xalqı da belə yaşayacaq”.\nBu, bütün suallara qəti, aydın və birmənalı cavabdır. Hərçənd, bunsuz da Qarabağın gələcəyilə bağlı ən azı bizdə heç bir sual olmamalı idi, çünki cənab Ali Baş Komandan Müharibənin başa çatması ilə bağlı xalqa müraciətində də eyni məsələyə birmənalı, heç bir tərəddüdə yer qoymayacaq şəkildə aydınlıq gətirmişdi. Gəlin, yada salaq: “Cəhənnəmə getdi status, gora getdi status, gorbagor oldu status, yoxdur status və olmayacaq. Nə qədər ki, mən Prezidentəm, olmayacaq. Ona görə, bu sənədin çox böyük mənası var”.\nBelə aydın və qəti sözlərdən sonra cəmiyyətdə heç bir sual qalmamalı idi, amma qəribədir ki, elə olmadı. Ortaya müxtəlif tərəddüdlər, gümanlar, şübhələr çıxdı. Və burada xüsusilə sosial şəbəkənin mənfi rolunu qeyd etməsək, olmaz. Məhz orada kultivasiya edilən əsassız şübhələr, yanlış yozumlar cəmiyyətdə lazımsız şübhələrin ortaya çıxmasına səbəb oldu.\n- Eyy, sosial şəbəkədə işiniz olmasın! Şübhələr necə çıxmasın axı ortaya?! Qarabağda həmin o Araikin, onun əski parçasının şəklini görəndə suallar yaranacaqdı da... Buna necə yanaşmalıyıq ki?!\nBuna belə yanaşmalıyıq ki, bildirçinin bəyliyi darı sovrulana qədərdir. Darının sovrulub qurtarmağına isə lap az qalır. Bu proses mərhələlərlə gedir. Hazırda torpaqların boşaldılması mərhələsidir. Bu mərhələdə hələ ki, Xankəndi və orada kimlərin olması əsas mövzu deyil. Elə ki, gəlib o mərhələyə çatacağıq, onda Qarabağda yaşayan erməni əhalinin necə idarə olunması aktuallaşacaq, bunun mexanizmləri hazırlanacaq. Daha sonra isə Araikin də Azərbaycan xalqına qarşı etdiyi cinayətlərə görə cavab vermək növbəsi çatacaq və onda görərik, onu kim, yaxud nə xilas edə bilir. Hələlik isə Qarabağda yaşayan erməni əhalinin adından kimsə danışmalıdır və bu rol mexaniki olaraq Araikin üstünə düşür.\n2. Psixoloji müharibənin əsas qanunu\nErmənilər də bu sırf inzibati, prosedur məsələsindən psixoloji müharibədə istifadə edərək, Azərbaycan xalqını demoralizə etməyə çalışırlar. Psixoloji müharibənin əsas qanunlarından biri budur ki, orada qarşı tərəfin şüurundan, məntiqindən yayınaraq, daha çox, instinktlərinə toxunmağa çalışılır. Məsələn, sağ qalmaq, yaxud, mövcudluq arealını qorumaq kimi baza instinktlərinə. Biz sadəcə bunu bilməli, sonra isə qaliblərə xas soyuqqanlıqla proseslərin gedişatını izləmələyik.\n- Nə təhər də tapırsan e, belə sözləri! Yaxşı, tutaq ki, biz burada sənin dediyin kimi, “Qaliblərə xas soyuqqanlıqla” proseslərin gedişatını izləyirik, o yandan da ermənilər Putinin dediklərini öz istədikləri kimi yozacaqlar axı.\nYozacaqlar. Bu da psixoloji və informasiya müharibəsinin qanunlarıdır. Diplomatiyanın savaşdan əsas fərqi odur ki, savaş birmənalı və qətidir. Məsələn, Şuşa bizdədir, vəssalam, burada hansısa yozuma yer yoxdur. Amma diplomatiyada, xüsusilə də əgər o, psixoloji müharibə fonunda aparılırsa, adətən birmənalı və qəti heç nə olmur. Ona görə də, hər şey müxtəlif tərəflərə yozulacaq və fərqli mənalarda şərh ediləcək, bu, qaçılmazdır. Amma gəlin, görək, Putin nə dedi: “Heç kim, hətta Ermənistan da Qarabağın müstəqilliyini tanımayıb. Beynəlxalq hüquq nöqteyi-nəzərindən bu, nə deməkdir?! O deməkdir ki, Azərbaycan özününkü saydığı, həmçinin, bütün dünya birliyinin Azərbaycana məxsus hesab etdiyi əraziləri qaytarıb. Və bu zaman onun özünə məlum yardım göstərən istənilən ölkəni müttəfiq seçmək hüququ var idi”.\nBuradan çıxan nəticə nədir? Yəni, Qarabağ Azərbaycanın ərazisidir və bunu heç kim şübhə altına almır. Fəqət onun Azərbaycanın sərhədləri, yaxud, ərazi bütövlüyü çərçivəsindəki vəziyyətinin tam aydınlaşması üçün əlavə zamana və işlərə ehtiyac var.\n- Axı bizim Rəis deyir ki, Qarabağın heç bir statusu olmayacaq, başqaları isə statusdan danışırlar. Nəticədə çaşqınlıq yaranır da. Bunu necə başa düşməliyik?\nƏvvəla, kim nə deyirsə-desin, biz birmənalı şəkildə ancaq öz Dövlət Başçımıza, Müzəffər Ali Baş Komandanımıza inanmalıyıq, vəssalam. O, xalqa heç vaxt doğru olmayan heç nə deməyib. Bu, bir.\nİkincisi, həqiqətən də, “status” sözünün müxtəlif mənalarda işlənməsi müəyyən çaşqınlıq yaradır. Amma bu termini məsələn, “vəziyyət” sözü ilə əvəz etsək, hər şey yerini alacaq və daha rahat anlaşılacaq. Belə: Qarabağın vəziyyəti gələcəkdə müəyyənləşdiriləcək. Yəni sonrakı mərhələdə, bunun üçün daha öncə görülməsi vacib olan digər işlər var. Tutaq ki – misal üçün deyirəm,- həmin ərazilərin Azərbaycanlı əhalisi yerlərinə qayıtmalıdır, tam demilitarizasiya getməlidir, müəyyən institutların işi bərpa olunmalıdır ki, onlardan sonra biz Qarabağın vəziyyətinin üstünə gələk. Bunlar isə bir qədər vaxt aparacaq. Burada ziddiyyətli heç nə yoxdur. Qabaqda hələ xeyli maraqlı hadisələr var.\n3. Təlxəyi ağlamaq tutanda\nQarşıdakı dövrlə bağlı ən maraqlı suallardan biri təbii ki, Paşinyanın sonrakı taleyilə bağlıdır. Çünki onun öz postunda həm qalması lazımdır, həm də düzgün, lazımlı məqamda getməsi. Əgər o, vaxtından tez devrilsə, sülh razılaşmasının icrası ilə bağlı suallar yarana bilər. Buna görə, ən azından, qol çəkdiyini başa çatdırana qədər hakimiyyətdə qalmalıdır. Digər tərəfdən, qarşıdakı mərhələlərin birində gec-tez Ermənistanla təmaslar qurmaq lazım gələcək ki, onda Paşinyanın qalması artıq prosesi əngəlləyə bilər. Həmin dövrə qədər Ermənistanda adekvat bir iqtidar qurulmalıdır. Ona görə də, bu həftə oradakı məmur istefalarının fonunda Paşinyanın parlamentdə verdiyi hesabat çox maraqlı idi. O, göstərməyə çalışırdı ki, məğlubiyyətin günahkarı özü olduğu qədər də təkcə özü deyil:\n– Biz elə bilirdik ki, iki yanaşma eyni zamanda mövcud ola bilər. Birincisi – müharibəni istisna etmək, ikincisi – bir santimetr də torpaq verməmək. Bizim ssenarimiz olmalı və ona hazırlaşmalı idik. Bizə elə gəlirdi ki, prosesi əbədi uzada bilərik. Seçim etmək lazım idi.\nBuradan açıq-aşkar görünür ki, ermənilərin Qarabağ münaqişəsinin gələcəyilə bağlı heç bir planları, ssenariləri olmayıb. Onlar elə biliblər ki, hələ uzun illər indiki qeyri-müəyyən vəziyyət qalacaq və başqa heç bir varianta hazırlaşmayıblar. O başqa sualdır ki, əgər hazırlaşmaq istəsəydilər, bacaracaqdılarmı?! Burada Putinin dediyi sözlər də böyük maraq doğurur:\n- Şuşa şəhərinə gəlincə, Şuşanın verilməsi məsələsi heç vaxt qoyulmamışdı. Bu sual indiki münaqişənin, böhranın gedişində ortaya çıxdı. Oktyabrın 19-20-də mənim həm prezident Əliyev, həm də baş nazir Paşinyanla silsilə telefon danışıqlarım oldu. Mən prezident Əliyevi hərbi əməliyyatları dayandırmağın mümkünlüyünə inandıra bildim, amma o, qaçqınların geri qayıtmasını, o cümlədən də, Şuşaya dönmələrini vacib şərt kimi qoydu. Amma mənim üçün gözlənilməz şəkildə erməni tərəfdaşlarımız bunu qəbuledilməz saydılar. Və baş nazir Paşinyan açıq dedi ki, bunda Ermənistanın və Qarabağın maraqlarına təhlükə görür. Mənə indi də aydın deyil ki, həmin təhlükə nə ola bilərdi.\nBütün bu prosesdə Şuşa məsələsi doğrudan da, çox böyük maraq doğurur. Hələ ki diplomatik danışıqların çoxunun üzərində məxfilik qrifi qaldığından, biz nəyin necə olduğunu gələcəkdə biləcəyik. Amma indiyə qədərki danışıqlarla bağlı verilən açıqlamaların heç birində Şuşa ilə bağlı heç nə deyilməmişdi. Hər halda, 15 ildir bu prosesləri izləyən, təhlil edən, yazan jurnalist olaraq, mənim yadıma heç nə gəlmir.\n4. Qarabağın ürəyi\nŞuşanı azad etmək - belə görünür ki, Müzəffər Ali Baş Komandan İlham Əliyevin Azərbaycanın ruhunu bütövləşdirmək və Qarabağın gələcək taleyilə bağlı spekulyasiyalara imkan verməmək üçün şəxsən xalqa və dövlətə bəxş etdiyi parlaq tarixi Qələbədir.\nPaşinyanın parlamentdəki çıxışında dediyinə görə, döyüşlərdən sonra Şuşada 300 erməni əsgərin cəsədi qalıb və bu, mübarizənin miqyasını göstərir. Əslində isə həmin miqyas şübhəsiz ki, qat-qat böyük olub. Çünki bunu hər kəs əla bilir – Şuşa kimdədirsə, Qarabağ onundur. Təkcə ona görə yox ki, Şuşa Qarabağın simvoludur, mənəvi paytaxtıdır; sırf strateji olaraq da Şuşa – Qarabağa nəzarət etməyin açarıdır.\nƏziz Şuşa bundan sonra əbədi bizimdir, o bizə, biz ona qayıtmışıq və daha heç vaxt heç bir qüvvə onu Azərbaycandan qopara bilməz. Bu isə o deməkdir ki, indən sonra Qarabağda baş verən bütün proseslər “Şuşa” adlı qartal yuvasından baxan Azərbaycanın nəzarətində cərəyan edəcək.\nEyni zamanda, Paşinyanın Şuşanın itirilməsinə necə haqq qazandırması da son dərəcə maraqlıdır:\n– Deyirlər ki, Şuşanı satıblar. Kim satıb Şuşanı?! Əgər satıblarsa, son 30 ildə satıblar, ona görə Şuşa belə bədbəxt, belə məşum şəhər idi. Əgər bizə Şuşa lazım idisə, niyə o, bu vəziyyətdə idi?!\nPaşinyanın bu sözləri bir daha göstərir ki, ermənilər Şuşanın onlara məxsus olmadığını əla bilirdilər. Buna görə, oranı dirçəltməyə, abadlaşdırmağa əlləri gəlmirdi. Onlar Şuşaya da, Qarabağın digər ərazilərinə də Vətən kimi yox, bir gün mütləq itirəcəkləri müvəqqəti qənimət kimi baxırdılar. Və hər şey qırağa, təkcə Şuşanın bu zülümdən qurtulub, doğma xalqına qayıtması 44 yox, lap 440 gün də savaşmağa dəyərdi! Şuşa təkcə məscid minarələri, qala divarı, daş-torpaq deyil. Şuşa – Azərbaycan ruhunun Qarabağdakı təsdiqidir, möhürüdür. Şuşa – Azərbaycan ruhunun elə bir güclü retranslyatorudur ki, onun nəinki 10, hətta 100 kilometrliyində də başqa heç bir yad mənəviyyat, mədəniyyət ola bilməz. Şuşanı Qarabağın zirvəsində bir teleqüllə kimi təsəvvür edin ki, oradan bütün Kiçik Qafqaz silsiləsinə Azərbaycan yayımlanacaq.\n5. Unitaz təfəkkürlü xalq\nMən mistikadan tamamilə uzaq bir insanam. Amma Qarabağda baş verənlərə baxanda adama elə gəlir ki, hətta Ana Təbiətin özü də hər zaman o parazit xalqın - əgər “xalq” demək mümkündürsə,- oradan mümkün qədər tez cəhənnəm olmasını və azərbaycanlıların öz yurdlarına dönməsini istəyib, gözləyib. Bəzən deyirlər ki, bütöv xalqın haqqında pis danışmaq düz olmaz, xüsusilə bizim əldəqayırma pasifistlər tez-tez təkrarlayırdılar ki, günah sadə insanlarda deyil, onları idarə edənlərdədir-filan... Amma məsələn, Kəlbəcərdə ermənilərin törətdiklərinə baxanda məlum olur ki, onlar yanılıblar. Bu yerdə iki xalqı müqayisə etmək üçün mən dünən eşitdiyim gerçək bir əhvalatı danışmaq istəyirəm.\n92-ci ildə Qarabağda ev-eşiyini qoyub, canını qurtarmaq üçün ermənilərdən qaçmağa məcbur olmuş bir ailənin dramını o zamankı uşaq gözlərilə müşahidə etmiş bir dostumuz danışdı ki, qapıdan çıxanda nənəm geri qayıtdı, həyətdə qalan toyuq-cücənin qabağına dən səpməyə başladı. Deyəndə ki, ay nənə, erməni gəlir e, toyuq-cücəninmi vaxtıdır, cavab verib ki, a bala, yazıqdırlar, nə bilim, bir də onlara kim nə vaxt dən verəcək, ac qalmasınlar...\nBaxın, bu biz – hətta ev-eşiyini qoyub gedərkən belə, düşmənə qalacağını bildiyimiz toyuq-cücəyə “canlıdırlar, ac qalmasınlar”, deyə, son dəfə dən verən insanlar, bu da onlar – gedərkən özünə məxsus olmayanı dağırdan, talayan, özünün əkmədiyi ağacları kəsən, özünün tikmədiyi evləri yandıran və azərbaycanlıya qalmasın deyə, binəva bir eşşəyin başını kəsəcək qədər gözlərini qan tutan yamyamlar. Unitaz xalqı.\n- Biri qaldı. Ölülərini qəbirdən çıxarıb aparanlar! Yaxşı, səncə, onu niyə edirdilər?!\nAbbas Səhhətin hamımızın uşaqlıqdan əzbər bildiyimiz şeirində belə bir misra var: “Vətən - əcdadımızın mədfənidir”. Mədfən – yəni dəfn olunduğu yer. Bu fəlsəfəni aşmağa çalışsaq, bir atalar sözümüz yada düşür: “Gəzməyə qərib ölkə, ölməyə Vətən yaxşı”. Çox vaxt bu atalar sözünün mənasını düz başa düşmürük. “Ölməyə Vətən yaxşı” – ona görə yox ki, Vətən – gəzməyə, yaxud, üstündə yaşamağa deyil, ancaq ölməyə yarayır. Xeyr. Ona görə ki, Vətən - əcdadımızın mədfənidir, dəfn olunduğu yeridir. Biz də kiminsə əcdadı sayılacağıq zamanı gələndə. Və əgər mənim, sənin, bizim qəbrimiz bu torpaqda olmasa, bir neçə nəsildən sonrakı övladlar üçün bura “Vətən” sakrallığını itirə də bilər. Yəni sənin qəbrin övladının Vətən anlayışında istinad nöqtələrindən biri olmalıdır. O, deyə bilməlidir ki, burada mənim atamın, babamın qəbri var. Bu mənada, ermənlərin öz ölülərini gordan çıxarıb, gorbagor eləmələri mənə çox simvolik görünür: Onlar etiraf edirlər ki, bu torpaq əcdadlarının mədfəni deyil, dolayısıyla, Vətənləri də deyil.\n6. Gorbagorun dedikləri\nBeləliklə, indi qəbirdən çıxarılıb, naməlum istiqamətdə aparılan erməni gorbagorlardan biri bizimlə “Skype” bağlantısında olmalıdır. Rabitə varmı?!\n- Var. Eşidirəm.\n- Çox sağ olun verilişimizə qoşulduğunuz üçün. Necəsiniz?\n- Ay məni qınayanlar! Mənim jurnalistimə baxın da! Ölüyə “sağ olun” deyir. Adə, ölüb e o, ölüb! Ölü necə sağ ola bilər?! Sizin kimi jurnalistlərlə necə informasiya müharibəsi aparmaq olar?! Ölüyə deyir “necəsən”?! Bunları kim efirə buraxır e?! Yığışdırın bunları efirdən!\n- Etika xətrinə dedim də. Xahiş edirəm, mane olmayasan. Hə, ağsaqqal, gəl, oradan başlayaq ki...\n- Ağsaqqal olduğumu haradan bilirsən?\n- Üzr istəyirəm. Ağbirçək olmusunuz?\n- Heç özüm də bilmirəm. Yadımdan çıxıb. İmkan verirlər ki, nə olduğumuz yadımızda qalsın?! Rahat yatmağa da qoymurlar!\n- Kim qoymur?!\n- Bu VORBERİ VORDİNER`LƏR!\n- Uffff... necə də kobud dildir bu. Soruşmaq ayıb olmasın, siz Kəlbəcər torpağında nə gəzirdiniz?!.. Pardon, nə yatırdınız, nə yatdırırdınız?\n- Bunu başa düşmək üçün Şerlok Holms olmaq lazım deyil. Əgər mən çoxdan orada basdırılsaydım, indi sümüklərim də çürümüşdü. Amma gördüyünüz kimi, maşallah, top kimiyəm. Deməli, təzəlikcə ölmüşəm. Təzəlikcə ölmüşəmsə, deməli, Karvaçara təzə köçənlərdənəm.\n- Gorbagor deyəsən, sağlığında məntiqli adam olub...\n“Karvaçar” daha yoxdur. Sən bəlkə də nə vaxtsa dirilə bilərsən, amma o ada birdəfəlik getdi, daha heç vaxt drilməyəcək!\n- Ara, bundan sonra dirilib, neyləyəcəyəm?! Yaxşı ki, vaxtında üzüsulu ölüb getdim. Əgər yaşasaydım, indi mən köçməli olacaqdım. İndi haradasa unitaz sökürdüm, ev yandırırdım, ağac qırırdım, eşşək başı kəsirdim. Amma belədə ölmüşəm, heç nə vecimə deyil. Kefdəyəm.\n- Yerə gəlmişkən, sizinkilərin elədikləri bütün bu hərəkətlərdən heç utanırsınızmı?!\n- Səncə, qurbağa milçək yeməyindən utanarmı?! Yox. Biz də utanmırıq. Bizə qədərkilər belə yaşayıblar, biz belə yaşamışıq, bizdən sonrakılar da belə yaşayırlar, onlardan sonrakılar...\n- Onlardan sonrakıları biz qoymacağıq belə yaşamağa. Ən azı bizim torpaqlarda daha belə yaşaya bilməyəcəklər!\n- Hahahaha... Guya yaşamağa başqa yerimiz var ki?!\n- Bayaqkı sual cavabsız qaldı. Kəlbəcərə niyə gəlmişdin?!\n- Sağ olanda bu sualı versəydin, başqa şeylər danışardım. Amma indi rəhmətlik adamam, düzünü deyəcəyəm: Parazitlik eləməyə.\n- Elə parazit kimi də gedirsən. Necə fikirləşirsən, biz gec-tez iki normal qonşu kimi dinc yanaşı yaşaya biləcəyik?!\n- Ara, bu suala cavab vermək üçün bir mənə bir ömür bəs eləməyib. Bir də dünyaya gəlsəm, bəlkə cavab verə bilərəm.\n- Yox, lazım deyil. Sən elə olduğun yerdə qal, mən özüm cavab verməyə çalşaram.\nMənə belə gəlir ki, indi hər şey ermənilərin öz gələcəklərilə bağlı qəbul edəcəkləri milli konsepsiyadan asılıdır. Əgər onlar Azərbaycan torpaqlarına iddialarını, “Böyük Ermənistan” qurmaq kimi utopik ideyaları kənara qoyub, özlərinə başqa ekzistensial məqsədlər tapsalar, həm ölkələrinin, həm də regionun inkişafı üçün gözəl şanslar yaranacaq. Əks təqdirdə isə... Bayaqkı müsahibimizin parazit ömrü və parazit sonluğu bütün xalqa proyeksiya olunacaq. Bu yolun gələcəyi yoxdur.\nBiz isə bütün bu prosesləri izləyəcək və bacardığımız qədər şərh edəcəyik. Hələlik möhkəm olun!


Əziz Xanmlar makyaj haqqnda nə bilirsiniz? Əminəm ki bunları bilmirsiz))) » wWw.Qadinlar.Biz ~ Qadınlar Bir Incidir! Populyar Qadın Saytı\nŞərhlər: Baxılıb: 3377\nSəs ver: Hamımıza məlum olan «Dostunun kim olduğunu mənə de, sənin kim olduğunu deyim» kəlamını xatırlatmaq əsl yerinə düçür. Bəs makiyajınızın sizn xarakteriniz barədə çox şey dediyindən xəbəriniz varmı? Əgər bu barədə daha geniş öyrənmək istəyirsinizsə onda elə gəlin birlikdə makiyajın müxtəlif növlərini araşdıraq və hər belə növün nədən xəbər verdiyinə nəzər salaq.\nDodaqlarını parlaq rənglərlə ayıran qadınlar əsasən sentimental, həssas və insiyyətcildirlər. Onların arasında qəmzəli xanımlar da az deyil, eyni zamanda özü haqqında danışmağı sevənlərə də rast gəlmək olar. Təbii ki, ömürboyu insan makiyajın stilini bir neçə dəfə dəyişə bilər. Bu, həyatda dəyişikliklərin, həyat təcrübəsi sayəsində xarakterin yeni cizgilərinin meydana gəlməsindən xəbər verir. Zövqlər bir il ərzində dəyişə bilər, axı, eyni çaya iki dəfə girmək olmaz. Dəb tendensiyaları da mütəmadi dəyişir, axı, xarici görkəminə diqqət verən qadın dəbi də izləyir. Modanın makiyaja gətirdiyini və ürəkdən gələnlərini anlamaq vacibdir. NoName


Gələcəyin mətbəxi belə olacaq - Video » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: IKEA şirkəti gələcəyin mətbəxini təsvir edib. Şirkətin dizaynerlərinin fikrincə, 10 ildən sonra mətbəxdə müxtəlif texniki avadanlıqlar olmayacaq. Mətbəxlərdə vahid ideoloji kompleks təşkil ediləcək.\n# 10 Payiz behane idi belkede yarpaq agacdan bezmisdi ulduz\n# 9 Qadının ən böyük vəzifəsi analıqdır :50: Catwoman666\n# 4 "ALLAH her seyi gorendir,hec kesin ahi yerde qalmaz"-DEDILER.mende seni ALLAHA tapsirdim.qoy nece bilir ele de etsin! neri


24 May 2018 17:50 | 1 317\nXüsusi poçt markası buraxılacaq\nBu gün Bakıda 25-ci Xəzər Neft və Qaz sərgi və konfransının və 8-ci Xəzər Beynəlxalq Energetika və Alternativ Enerji sərgisinin açılışına həsr olunmuş mətbuat konfransı keçirilib. SİA xəbər verir ki, tədbirdə SOCAR-ın İctimaiyyətlə əlaqələr və tədbirlərin təşkili idarəsinin rəis müavini İbrahim Əhmədov, “İteca Caspian” şirkətinin icraçı direktoru Fərid Məmmədov, Xəzər Neft və Qaz sərgisinin meneceri Tofiq Kərimov, Xəzər Neft və Qaz konfransının meneceri Aynurə Nəzərli iştirak edib.\nFərid Məmmədov qeyd edib ki, illər ərzində sərgiyə maraq artmaqdadır. Bu il də sərgidə 38 ölkədən 318 şirkət iştirak edəcək. Şirkət rəsmisi bildirib ki, 25-ci Beynəlxalq Xəzər Neft və Qaz Sərgisi ilə bağlı bir sıra layihələr həyata keçirilir və yubileylə əlaqədar bir neçə planlar da var.\nF.Məmmədov həmçinin neftçi peşəsini seçən və ali məktəbə 700 balla qəbul olunan Əsgərzadə Abdulla və Əsədzadə Mahirənin timsalında bu ixtisasla ali məktəbə qəbul olanların mükafatlandırılmasını nəzərə çatdırıb və konfrans iştirakçılarını xüsusi poçt markası da buraxılacağı barədə məlumatlandırıb və bu sərgilərə həsr olunmuş ilk marka olacağını dilə gətirən “İteca Caspian” şirkətinin icraçı direktoru sponsorlar və daimi iştirakçıların da mükafatlandırılacağını bildirib. Sonda isə göstərilən dəstəyə görə Energetika Nazirliyinə öz təşəkkürünü bildirib.\nİbrahim Əhmədov isə qeyd edib ki, sərginin 25 ildir ki keçirilməsi və bu müddət ərzində SOCAR-la davamlı əməkdaşlıq özü-özlüyündə uğur göstəricisidir və 25 il ərzində həm sərgi, həm də SOCAR mühüm inkişaf yolu keçib. SOCAR-ın İctimaiyyətlə əlaqələr və tədbirlərin təşkili idarəsinin rəis müavini Azərbaycanın neft sənayesinin tarixindən, o tarixin bir parçası olan SOCAR-ın vitse-prezidenti Xoşbəxt Yusifzadə ilə də bu gün bir yerdə olduqlarından, başlıca məqsəd kimi xarici investorların cəlb edilməsində Ümumilli Lider Heydər Əliyevin nailiyyətlərindən, əsrin müqaviləsindən də danışıb.\nSonda Kütləvi İnformasiya Vasitələri nümayəndələrinin suallarına cavab verilib və mətbuat konfransı yekunlaşdırılıb.


Türkiyənin "Beşiktaş" futbol klubunun vitse-prezidenti və məşqçisinin işi məhkəməyə verilib\n13 İyul 2011 12:23 (UTC+04:00)\nAzərbaycan, Bakı, 13 iyul /Trend, müxbir A.Tağıyeva/\nBu gün Türkiyənin "Beşiktaş" futbol klubunun vitse-prezidenti Serdal Adalının və komandanın məşqçisi Tayfur Havutçunun işi baxılmaq üçün məhkəməyə verilib. Trend-in məlumatına görə, bu barədə CNN Turk xəbər verir.\nOnlarla yanaşı məhkəməyə Türkiyə Futbol Federasiyasının rəhbəri Levent Kızıl və futbolçular İbrahim Akın və İsgəndər Alının işləri də verilib.\nÖtən bazar günü razılaşdırılmış oyunların təşkili ilə bağlı iş üzrə saxlanılan Türkiyənin "Fənərbağça" futbol klubunun prezidenti Əziz Yıldırım elə həmin gün məhkəmənin qərarı ilə həbs edilib. Polis əməliyyatı ötən bazar səhər tezdən eyni vaxtda Türkiyənin 12 vilayətində, eləcə də İstanbulda və Ankarada aparılıb.\nTürk telekanallarının məlumatına görə, "Fənərbağça"nın prezidenti 2010-2011-ci il mövsümündə İstanbul klubu ilə "Əskişəhərspor" komandası arasında keçirilən və "Fənərbağça"nın 3:1 hesabı ilə qalib gəldiyi razılaşdırılmış oyunla bağlı işin araşdırılması çərçivəsində saxlanılıb.\nTürkiyə KİV saxlanılanların sayının yaxın vaxtlarda arta biləcəyini istisna etmir. Hətta rəqəmlər açıqlanır - 150 nəfər. Lakin rəsmi mənbələr hələlik bu məlumatı təsdiqləmir.\nBu, türk polisinin futbolda korrupsiyaya qarşı həyata keçirdiyi ikinci iri əməliyyatdır. "Hürriyyət" qəzetinin internet saytı xatırladır ki, 2010-cu ilin mart-aprelində aralarında Türkiyənin məşhur məşqçilərinin və futbolçularının olduqları 55 nəfər gözaltına alınmışdı.\n“AzerGold” QSC-də Xalq Cümhuriyyətinin yaranmasının 100 illiyinə həsr edilmiş tədbir keçirilib (FOTO)\nHeydər Əliyev adına İdman-Konsert Kompleksində Azərbaycan Xalq Cümhuriyyətinin 100 illiyinə həsr olunmuş təntənəli tədbir keçirilib (FOTO)\nSürücülərin NƏZƏRİNƏ! Bakı Dairəvi-1 yolunda dəyişikliklər edildi (FOTO)\nUNEC-də Azərbaycan Xalq Cümhuriyyətinin 100 illiyi ilə bağlı elmi-praktik konfrans keçirilib (FOTO)


Rusiya Türkiyeden icaze almadı - Azadliq Xeber\nRusiya Türkiyeden icaze almadı\nRusiyanın “Qazprom” şirkəti ilk dəfə olaraq nəhəng eksport layihəsini razılıq əldə etmədən işə salıb.\nANS PRESS-in məlumatına görə, inhisarçı şirkət “Türkiyə axını” qaz kəmərinin tikintisinə başladığı barədə xəbər yayıb.\nBununlada “Qazprom” tam tikilməmiş kəmər ilə Qara dənizin ortasında qalmaq riski edir. Lakin şirkətdə belə düşünmürlər. Şirkətdən bildiriblər ki, razılaşmanın əldə olunmasında ləngimə sırf siyasi xarakter daşıyır və Türkiyədə olan seçkilərdən sonra iyun ayında razılaşma imzalanacaq.\nEkspertlər qeyd edir ki, “Qazprom”un bu hərəkəti danışıqlarda Türkiyəyə üstünlük verəcək. Lakin şirkətin heç nədən podratçıya pul ödədiyini nəzərə alsaq “Qazprom”un itirəcəyi bu üstünlükdən itirəcəyi bir şey yoxdur.


Nazir “Rövşən Lənkəranski”nin klanından olan “vor”un Ermənistana keçmək cəhdi haqda » SAVAŞ\nNazir “Rövşən Lənkəranski”nin klanından olan “vor”un Ermənistana keçmək cəhdi haqda\nGerliani 20 il həbsxana həyatı yaşayıb, 90-cu illərin əvvəllərində Maqrelsk klanından olan “vor zakon” Valiko Ceceyanın qızı ilə evlənəndən sonra “vor zakon” titulu alıb. Lakin cinayətkar aləmdə onun həmin statusunu bir çoxları qəbul etmir. Maqrelsk klanı və “Dato Svan” özü məşhur azərbaycanlı kriminal avtoritet “Rövşən Lənkəranski”nin qruplaşmasına bağlıdır. Bununla belə “Dato Svan”ın Rövşənin qatı düşməni olan Aslan Usoyanın (2013-cü ildə Moskvada öldürülüb) klanı ilə əlaqələrinin olduğu haqda məlumatlar da var.\nSaakaşvili azərbaycanlı naziri həbslə hədələdi\n"Gürcüstandan qovduğum "vor zakon"lar məni Odessada qarşıladı"\n“Matrosskaya tişina”da sükut pozulur: “Rövşən Lənkəranski”nin “sağ əli” istintaqı aldadırmı...


Bougies la Française tərəfindən 2011/2012 payız-qış şamları - Məqalələr - 2021\nBougies la Française, 1902-ci ildən bəri, orijinal dizaynı və yüksək keyfiyyətli mumu özündə birləşdirən əsərləri ilə bizi valeh etdi. Bu mövsüm üçün marka şeir və fantaziyanı birləşdirən beş kainatı təqdim edir. Təqdimatı.\nBougies la Française ### Bu mövzu reverie dolu şamlar üçün poetik və təkrar əşyaları qarışdırır. Mum, həm sənaye, həm də incə bir cəhət üçün yaşlı metalın rənglərini alır. Nümunələrə gəldikdə, köhnə iplər və ya yuxu mələkləri arasında seçim etmək sizə bağlıdır.\nBougies la Française ### Bu kolleksiya don kimi yumşaq və ağdır. Bir anda bayquş, dələ və poetik dovşanlara heyran olmağımız üçün vaxt dayandırılır. Bu şamlar ağ Milad üçün ton təyin edəcək.\nBougies la Française ### Bu kolleksiyanın ölkə cazibəsi ağzınızı su edəcək. Uşaqlıq üçün əsl bir nod, bu çeşid çox şirin yeməklər təqdim edir. Marshmallow ayıları, vafli və mürəbbə bankaları qida həvəskarlarının zövqünə uyğun şamlara çevrilir.\nBougies la Française ### Qışın soyuğuna qarşı olmaq üçün bu sıra dağ dağ evi atmosferinə girməyinizi təklif edir. Toplar və xəzlər şöminənin küncündə rahat bir bəzək üçün şam və ya şam tutucu olurlar.\nCopyright 2021 \_ Bougies la Française tərəfindən 2011/2012 payız-qış şamları...


Minimum pensiyanın artırılması minimum pensiya kapitalına yenidən baxılması zərurətini yaradır\n30 Oktyabr 2019 15:01\nMinimum pensiya məbləği 200 manata çatdırılandan sonra pensiyaya çıxmaq üçün tələb olunan minimum pensiya kapitalı da artıb. Hazırda güzəştli qruplar istisna olunmaqla pensiyaya çıxmaq üçün ya 25 il sığorta stajı, ya da 28.800 manat minimum pensiya kapitalı olmalıdır. Məsələni şərh edən iqtisadçı ekspert Vüqar Bayramov qeyd edib ki, vətəndaş 25 il işləməyibsə və 28.800 manat kapital yığa bilməyibsə, o zaman pensiya hüququ əldə edə bilmir.\nQeyd edək ki, minimum pensiya kapitalı minimum pensiya məbləğinə uyğun müəyyənləşir: "Gələcəkdə minimum pensiya artacağı halda minimum pensiya kapitalı da artacaq. Məsələn, minimum pensiya 300 manat olduqda minimum pensiya kapitalı 43.200 manat olacaq. Bu o deməkdir ki, minimum pensiya 300 manat olarsa, 25 il iş stajı olmayanlar 43.200 manat və daha çox pensiya kapitalı yığılanda pensiyaya çıxa biləcəklər".\nMinimum pensiya kapitalının artmasını müsbət hal kimi qiymətləndirən ekspert bu məbləğ artdıqca gələcəkdə pensiyaya çıxmaq hüququ qazananların sayının da azala biləcəyini istisna etməyib: "Azərbaycanda pensiya islahatı gələcəkdə büdcədən vəsait ayırmadan sadəcə yığımlar hesabına pensiya verilməsini nəzərdə tutur. Uzun müddət gizli iqtisadiyyat, eləcə də qeyri-rəsmi məşğulluq səviyyəsinin yüksək olduğunu nəzərə alsaq, büdcənin töhfəsini aradan qaldırmaq doğru deyil".\nV.Bayramov pensiya kapitalının 40 faizinin maliyyələşdirilməsini dövlətin öz üzərinə götürməsini də təklif edib.


Azərbaycanda Gənc Təlimçilər Şəbəkəsinin qurulmasına start verildi - Trend.Az\nAzərbaycanda Gənc Təlimçilər Şəbəkəsinin qurulmasına start verildi\nCəmiyyət Materials 15 Noyabr 2013 17:52\nGənclər üçün Təhsil Mərkəzi Azərbaycan Gənclər və İdman Nazirliyinin maliyyə dəstəyi ilə “Azərbaycan Gənc Təlimçilər Şəbəkəsinin qurulması” layihəsinə start verir.\nGənclər üçün Təhsil Mərkəzi Azərbaycan Gənclər və İdman Nazirliyinin maliyyə dəstəyi ilə "Azərbaycan Gənc Təlimçilər Şəbəkəsinin qurulması" layihəsinə start verir.\nMərkəzdən Trend-ə verilən məlumata görə, ölkəmizdə ilk dəfə həyata keçirilən bu layihənin əsas məqsədi gənc təlimçilərin şəbəkələşməsinə, gənclər arasında qeyri-formal təhsil metodologiyasının təşviq olunmasına və təlimçilik bacarıqlarının inkişaf etdirilməsinə dəstək verməkdir.\nLayihə çərçivəsində müxtəlif idarə, müəssisə və təşkilatlarda fəaliyyət göstərən gənc təlimçilərin bir araya gətirilməsi, Bakı və regionlarda yeni təlimçilərin formalaşdırılması, onlarla birgə qeyri-formal təhsil metodologiyasının yenidən işlənib hazırlanması və həyata keçirilməsi nəzərdə tutulur.\nMərkəzin icraçı direktoru Fəxrəddin Həsənzadənin sözlərinə görə, bu layihə təlimçilik fəaliyyəti ilə məşğul olan gənclərimizin bilik və bacarıqlarının daha da təkmilləşdirilməsinə, onların fəaliyyətinin əlaqələndirilməsinə, yeni-yeni təlimçilərin meydana çıxmasına və ən əsası, təlimçilik institutunun ciddi şəkildə inkişafına təkan verəcək.\nBu gün mövcud təlimçilər pərakəndə fəaliyyət göstərir və onların arasında koordinasiya yoxdur. İstənilən şəxs müxtəlif auditoriyalara daxil olub, özünü təlimçi kimi təqdim edə bilir. Belə olduğu halda, təlimlərin keyfiyyəti aşağı düşür, iştirakçıların qeyri-formal təhsil proqramlarına marağı da azalır. Bu baxımdan yaradılacaq Şəbəkə, əlaqəndirmə funksiyası ilə yanaşı, gənc təlimçilərin professionallaşmasına və akreditasiyasına, elmi əsaslarla hazırlanmış metodologiyalardan istifadə edilməsinə, beynəlxalq təcrübənin tətbiq olunmasına və s. yardım edəcək. Bir sözlə, kim professional təlimçi axtaracaqsa, Şəbəkə ona yardımçı olacaq.\nYaxın günlərdə Azərbaycanda fəaliyyət göstərən gənc təlimçilərin məlumat bazasının hazırlanmasına, onlar arasında qiymətləndirmə sorğusunun keçirilməsinə, təlimçi olmaq istəyən gənclər üçün xüsusi proqramların və məsləhət saatlarının təşkilinə başlanılacaq.\nQeyd edək ki, pilot layihə Bakı şəhəri ilə yanaşı, 7 müxtəlif regionda həyata keçiriləcək.\nGənc Təlimçilər Şəbəkəsi


SAT kurslarımıza endirimli qəbul imtahanı! – The Princeton Review\nSAT kurslarımıza endirimli qəbul imtahanı!\n"The Princeton Review Azerbaijan" 2022-2023-cü tədris illərindəki SAT imtahanlarında (oktyabr, dekabr 2022, mart, may 2023) iştirak etmək istəyən tələbələr üçün ENDİRİMLİ qəbul imtahanı həyata keçirir.\nİmtahan ÖDƏNİŞSİZDİR! İştirak üçün bilet əldə etməyiniz mütləqdir!\nİmtahan tarixi: 07.05.2022\nİmtahan saatı: 11:00\nSon qeydiyyat tarixi: 05.05.2022\nİmtahan fənləri: İngilis dili və Riyaziyyat\nİmtahan müddəti: 1 saat 50 dəqiqə\nEndirim şərtləri aşağıdakı kimidir:\nI yer: 100% ödənişsiz\nII yer: 80% endirim\nIII yer: 50% endirim\nIV və V yerlər: 25% endirim\nBütün digər iştirakçılar: 10% endirim\nİştirakçının bu endirimləri əldə edə bilməsi üçün imtahandan ən azı 70 bal (100 bal üzərindən) toplaması gərəklidir. Endirimə düşən tələbələr may ayından SAT dərslərinə başlayaraq oktyabr imtahanına hazır olacaqlar.\nQeyd edək ki, The Princeton Review ABŞ-ın dünyaca yayğın və 40 illik təcrübəyə sahib proqram və nəşrləri ilə SAT tədrisini həyata keçirməkdədir. SAT kurslarını tədris edən müəllimlər amerikalı təlimçilər tərəfindən təlimdən keçmiş və beynəlxalq müəllimlik sertifikatlarına sahibdirlər.\nPreviousSeminar: SAT imtahanı nədir və bu nəticə ilə hansı ölkələrdə təhsil almaq mümükündür?


Sağlamlıq - Səhifə 13 | ATV.az\nSağlamlıq - Səhifə 13\n21.08.2016 21:54, 408 dəfə oxunub\nİsti yay günlərinin fəsadları - Bunlara diqqət! - VİDEO\nGün altında qalan, tez xarab olan qablaşdırılmış ağartı məhsulları və uşaq yeməkləri... Bu faktın ucbatından azyaşlılar arasında mədə bağırsaq və dəri xəstəlikləri artıb. Ya isti aylarda uşaq qidaları tez xarab......\n21.08.2016 20:19, 2008 dəfə oxunub\nBöyrəkləri təmizləyən - Qidalar\nBöyrəklər orqanizmdə çox vacib və çətin funksiyanı yerinə yetirir - qanı toksinlərdən və digər ziyanlı maddələrdən təmizləyir. Düzgün qidalanma insanın sağlamlığında böyük rol oynayır.......\n21.08.2016 11:56, 2038 dəfə oxunub\nBel ağrılarından əziyyət çəkənlər - bunları etsin\nBunun əsas səbəbi osteoxondroz və onun fəsadlarıdır. Bel ağrısı ciddi pozulmanın (məsələn, fəqərəarası disk yırtığı, protruziya və s.) simptomu ola bilər. Bu səbəbdən bu vəziyyətdə düzgün hərəkət......\n21.08.2016 02:30, 2062 dəfə oxunub\nYumurtanı belə bişirin - DÜZGÜN QAYDASI\nYumurtanın sağlamlığımız üçün nə qədər faydalı olması barədə çox danışmışıq. Lakin bu faydalardan yararlanmaq üçün yumurtanı bişirmək formasına da diqqət etmək lazımdır.......\n20.08.2016 16:12, 1355 dəfə oxunub\nKompyuter arxasında oturarkən bunlara - DİQQƏT!\nHamımızın bildiyinə görə, müasir dövrdə bir çox insanlar ofislərdə oturaq həyat sürərək özlərinə bir çox xəstəlilər qazanırlar. Ofis işi adətən monitor......\n20.08.2016 11:10, 652 dəfə oxunub\nXərçəng xəstəliyi ilə bağlı - Mühüm irəliləyiş\nMonreal Politexnik Universiteti, Monreal Universiteti və Makqill Universitetinin alimləri xərçəng xəstəliyinin tədqiqi sahəsində mühüm irəliləyiş əldə ediblər. ATV.az Azərbaycan Milli Elmlər......\n19.08.2016 16:17, 8176 dəfə oxunub\n"Saçım tökülür, keçəlləşməyə doğru gedirəm" deyənlər... - VİDEO\nSaç tökülməsindən şikayət edənlər az deyil. Sağlam və gözəl saçlara sahib olmaq hər qadının və kişinin arzusudur . Bu, həm qadınları, həm də kişiləri narahat edən ciddi problemlərdəndir. Keçəlləşməyə doğru......\n19.08.2016 13:15, 4879 dəfə oxunub\nBananı qaynadın və yatmazdan qabaq için - Baş verənlər inanılmazdır! - FOTOLAR\nBanan çayını hazırlamaq asandır və xoşagələn dadı var. Çay asan əlçatan inqrediyentlərdən ibarətdir. ATV.az xəbər verir ki, bananın qabığında maqnezium və kalium var. Maqnezium yuxunun......\n18.08.2016 12:48, 1718 dəfə oxunub\nMin bir dərdin dərmanı çay, çay, çay! - VİDEO\nŞərq ölkələrində isti havada isti çay içmək adəti var. Əksər insanlar, xüsusilə də yaşlı nəsil yay fəslində sərinləmək üçün isti çay içməyə üstünlük verir. Onlar suyun əksinə, isti çayın sərinləməkdə......\n17.08.2016 17:55, 2052 dəfə oxunub\nŞəkildə gözlərinizin içi qırmızı rəng olsa... - VİDEO\nŞəkil çəkdirdiyimiz zaman "gözümün içi qırmızı rəng oldu" deyərək, narahat oluruq. Fotoda əks olunan gözlərin rənginə görə diaqnoz qoyulur. Bəs, şəkil çəkdirən zaman niyə gözümüzün içi......\n17.08.2016 15:25, 1464 dəfə oxunub\nQusaraq 82 kilo arıqladı - FOTOLAR\n150 kilo olan qadın 82 kilo arıqlayıb. ATV.az Türkiyə mətbuatına istinadən xəbər verir ki, 3 yaşlı Sopi Moss adlı qadın nadir xəstəliklərdən sayılan “vaxtaşırı qusma sindromu” deyilən......\n17.08.2016 03:29, 1208 dəfə oxunub\nAmerika mütəxəssislərinin hazırladıqları üsul gənc astronavtlar üçün nəzərdə tutulub. 1-ci gün. Səhər həmişəkindən yarım saat......\n16.08.2016 20:16, 697 dəfə oxunub\nSinir sistemi üçün ən xeyirli - Məhsullar\nHər zaman eşitdiyimiz «bütün xəstəliklər əsəbdəndir» kimi fikirlər həqiqətdir. Sinir sistemi zəiflədikdə, ürək-damar, həzm və sidik-tənasül sistemində ağırlaşma təhlükəsi yarana......\n16.08.2016 18:17, 947 dəfə oxunub\nƏncir həzmə kömək edir - Digər faydaları\nƏncir Azərbaycanın bir çox yеrlərində yеtişdirilir. Orta əsr Azərbaycan müəllifləri bu bitkinin mеyvələrinin müalicəvi əhəmiyyəti baradə ətraflı məlumat vеriblər. Məhəmməd Mömin yazır ki, əncir......\n15.08.2016 22:40, 83 dəfə oxunub\nAvropada hansı xəstəliklərin daha çox ölümə gətirdiyi istiqamətində aparılmış araşdırmanın nəticəsi açıqlanıb. Novator.az xəbər verir ki, araşdırmanın nəticəsi “European Heart Journal”da dərc......\n15.08.2016 17:59, 372 dəfə oxunub\nHamiləlikdə nə zaman dərman qəbul etmək olar? - VİDEO\nHamiləlik dövründə həkimlər dərman qəbul etməyi məsləhət görmürlər. Bəs nə zaman dərman qəbul etmək məcburiyyətindəyik? “Ginekoloq hamiləliyin əvvəlindən sonuna kimi......\n15.08.2016 13:47, 808 dəfə oxunub\nCazibədar dodaqlar üçün bunu edin... - Xanımlara məsləhət\nGünümüzdə bir çox qadın gözəl görünmək istəyir. Gözəlliyin zirvəsinə yiyələnmək üçün cazibədar makiyaj üsullarına və sadə dodaq boyalarına üz tutanlar az deyil. Tarixin klassik və məşhur makiyajlarından......\n14.08.2016 14:20, 1795 dəfə oxunub\nHəyat üçün təhlükəli allergiya növü - SİMPTOMLARI\nAnafilaktik şok - orqanizmin müəyyən allergenlərə qarşı qeyri-adekvat reaksiyasıdır. Həyat üçün......\n13.08.2016 22:51, 1835 dəfə oxunub\nQadınlar üçün psixoloji - Məsləhətlər\nÖz güclü və zəif cəhətlərinizi etiraf edin və buna uyğun olaraq məqsədlərinizi dəqiqiləşdirin. Nəyin sizin üçün qiymətli olduğunu, nəyə inandığınızı, öz həyatınızı necə......\n13.08.2016 03:20, 543 dəfə oxunub\nGözlərimizi necə qoruyaq - Həkim məsləhəti - VİDEO\nGöz xəstəliklərindən, kompüter və mobil cihazların yarada biləcəyi fəsadlardan sizə süjet təqdim etmişdik. Gözümüzü bu problemlərdən necə uzaq tuta bilərik? Daha ətraflı "ATV Xəbər"in hazırladığı......\n13.08.2016 01:18, 344 dəfə oxunub\nBalqabağın bilmədiyiniz - Faydaları\nBalqabaq çox zəngin mineral tərkibə malikdir. Burada C, E, PP, K, B qrupu vitaminləri, mineral və mikroelementlər (dəmir, mis, kalium, ftor, sink, kalsium), fruktoza, pektin maddələri var. Belə zəngin tərkib......\n12.08.2016 16:07, 431 dəfə oxunub\nÖvladınızın iflic doğulmaması üçün - Analara xəbərdarlıq - VİDEO\nSon tədqiqatlara görə inkişaf etmiş ölkələrdə hər min yeni doğulan uşağın təxminən ikisində serebral iflic problemi aşkarlanır. Serebral iflic doğuş trvaması zamanı, ən əsas da ana......\n12.08.2016 04:36, 836 dəfə oxunub\nBu qidalar saç tökülməsinə səbəb olur - SİYAHI\nSaç tökülməsi həm müasir qadınları, həm də kişiləri narahat edən ciddi problemlərdəndir. Vitamin çatışmazlığı, stress, yanlış qulluq, səhhətinizdəki......\n11.08.2016 19:37, 521 dəfə oxunub\nBu insanlarla danışmaq çətindir - Melanxoliklər...\nMelanxolik – ......\n11.08.2016 15:35, 446 dəfə oxunub\nFaydalarını biləndən sonra - hamı bu meyvəni almaq istəyəcək\nSarısına nisbətən daha çox beta-karoten və C vitamini ehtiva edən qırmızı bananın bir çox faydası mövcuddur. Dadı çiyələyə yaxın olan bu banan lif baxımından da zəngindir. Dietoloqlar......\n11.08.2016 14:53, 5457 dəfə oxunub\nŞad xəbər! - Xərçəngin dərmanı tapıldı\nŞad xəbər! Xərçəngin dərmanı tapıldı Türk həkimindən böyük kəşf Türkiyədə Rəcəb Tayyib Ərdoğan adına Universitetin professoru Halis Süleyman xərçəng xəstəliyinin dərmanını......\n11.08.2016 12:19, 912 dəfə oxunub\nQırış, tər qoxusu və bişməcədən xilas olun - RESEPT\nYaşadığımız isti hava günlərində xüsusən də körpə uşaqlar tez-tez bişməcə olurlar. Bu problem körpəyə narahatlıq verir, onun bədənini incidir. Elə isə, bişməcədən necə xilas olmaq......\n10.08.2016 19:32, 406 dəfə oxunub\nDişlərin düzgün təmizlənməsi qaydası - VİDEO\nStomatoloqlar dişləri bu qayda ilə təmizləyi tövsiyə edirlər. Diş fırçası orta codluqda olmalıdır. Çox yumşaq fırça dişləri yaxşı təmizləməyəcək, çox cod fırça isə emalın......\n10.08.2016 18:36, 361 dəfə oxunub\nHamiləlik zamanı qrip - Bunlara diqqət!\nHamiləlik zamanı qadınların immuniteti zəifləyir. Bu fizioloji prosesdir. Məsələ burasındadır ki, insanın immun sistemi orqanizmi yad hüceyrələrdən qoruyur və bu hüceyrələri məhv edir. Qadının......\n10.08.2016 15:35, 1389 dəfə oxunub\nGözünüz uzağı, ya yaxını zəif görür? - Belə etsəniz, eynəksiz yaxşı görəcəksiniz - VİDEO\nGözümüzün görməsindən çox zaman şikayətlənirik. Bəzilərimiz yaxını, bəzilərimiz isə uzağı pis görürük. Eynək taxmağı çıxış yolu bilsək də, amma eynəksiz də gözün görmə......\n10.08.2016 10:08, 695 dəfə oxunub\n"Sidikqaçırma" xəstəliyi hansı səbəbdən yaranır? - VİDEO\nCəmiyyətdə “sidikqaçırma” xəstəliyindən əziyyət çəkənlərin sayı az deyil. Sidikqaçırma adətən uşaqlarda, hamiləlik keçirən qadınlarda və yaşlı insanlarda özünü biruzə verir.......\n09.08.2016 21:54, 2210 dəfə oxunub\nBu masaj kosmetoloq tərəfindən təqdim olunur.\nDəriyə güclü təzyiq etməyin və bütün hərəkətləri yalnız massaj xəttlərlə edin.\n09.08.2016 18:19, 659 dəfə oxunub\nXanımların əksəriyyəti haçalanmış, süpürgəyə bənzər saç ucları problemindən əziyyət çəkirlər. Saçlara saçqıran düşməsi nəticəsində bir çox xanımlar uzun, düz saçlarını quru, cansız......\n09.08.2016 16:01, 939 dəfə oxunub\nStressi azaldan, mikrob öldürücü gücü olan kəklikotu, eyni zamanda cinsi istəyi və gücü də artırır. Yeməklərə dad qatan kəklikotu tam bir şəfa qaynağıdır. Sızanaq müalicəsində təmizləyici və......\n09.08.2016 12:33, 935 dəfə oxunub\nQara tut kalsium, C, B1, B2 vitaminləri ilə zəngin dadlı bir meyvədir. Təzə sıxılmış qara tut suyu halsızlıq, yorğunluq və qocalmanın qarşısını almaq üçün xeyirlidir. Qara tut özünü həmişə yorğun hiss edən, ya da......\n08.08.2016 21:20, 2501 dəfə oxunub\nHeç kimə sirr deyil ki, dərinin ümumi vəziyyəti bir çox faktorlardan asılıdır. Dəri problemlərinin əsas səbəbləri stress, hormonal dəyişiklik, yuxusuzluq, günəş şüaları, külək və s. ola bilər. Amma......\n08.08.2016 16:22, 5520 dəfə oxunub\nQarınınız sizi "sürüyür?" - Piyi belə azaldın - VİDEO\nQarın piyləri artıq hər kəsi narahat edir. Bu, problem kimi qadınları narahat edirdisə, indi kişilər də qayğılanmağa başlayıb. “Həkimsən” verilişinin həkim qonağı, qarın kökəldikcə, hansı hallara görə......\n08.08.2016 13:34, 1592 dəfə oxunub\nZoğalın bu faydalarını eşitməmisiniz\nZoğalın tərkibində faydalı maddələr çxdur. Zoğal meyvəsindən insanların qida kimi istifadə etməsinin qədim tarixi var. Zoğalın qabıqlarından hazırlanan ekstraktı arpa unu ilə......\n08.08.2016 13:12, 56 dəfə oxunub\nSəhiyyə Nazirliyinin Analitik Ekspertiza Mərkəzinin “Dərmanların keyfiyyətinin yoxlanılması laboratoriyası”nda Standartlaşdırma, Metrologiya və Patent üzrə Dövlət Komitəsinin Dövlət Akkreditasiya Xidməti tərəfindən......\n08.08.2016 12:40, 426 dəfə oxunub\nGəzməklə gün ərzində nə qədər çəki ata bilərik?\nGəzinti ən asan və sadə hərəklərdən biridir. İdman zallarında əziyyət çəkmədən gəzinti ilə istənilən çəkini ala bilərsiniz. Bunun üçün həyat rejimini dəyişmək lazımdır. Həmişə maşınla, marşurtla......\n08.08.2016 11:10, 6424 dəfə oxunub\nGündə 10 fındıq yesən - İş tamam\nBəzən insanalar fındıq yeyirəm deyib bir dolu nimçəni boşaldırlar. Ancaq hər təbii qidanı nimçə -nimçə yeyilməsi məsləhət deyil. Gün ərzində 10 fındıq yemək orqanizm üçün normal......\n08.08.2016 10:38, 449 dəfə oxunub\nRadiasiyalı günəbaxan tumlar bizi məhvə aparır - Bunlar hansılardı?\nGünəbaxan tumları dünyanın hər yerində sevilir. Günəbaxan tumaları mədəsində turşuluğu olanlara, hamiləlikdə mədə qıcrımasına, yaxud siqaret tərgitmək üçün yaxşı təsir edir. Onun......


`Mircəfər Bağırov demişdi ki, tamaşa pis olsa, gülləni başına çaxacağam` - Adil İsgəndərovla bağlı şok GİZLİNLƏR » Karabakhmedia.Az\n`Mircəfər Bağırov demişdi ki, tamaşa pis olsa, gülləni başına çaxacağam` - Adil İsgəndərovla bağlı şok GİZLİNLƏR\nTarix:18-09-2016, 21:45 Kateqoriya:Manşet / Müsahibə\n“Abbasqulu bəyin nazıyla çox oynayırıq ha, Kərbəlayi. Mən haqq-sayı tapdalaya bilmərəm Qəmlo…” “Axırıncı aşırım” filmində dillər əzbəri olan bu məşhur dialoqu eşidənlər göydə tutdular ki, söhbət böyük sənətkar, görkəmli rejissor, SSRİ xalq artisti Adil İsgəndərovdan gedir. Əzəmət, kişilik, ləyaqət... Əslində Adil İsgəndərovun adının qarşısına titullarından öncə bu sözləri söyləmək yetər. Yetər ki, onun həqiqətən də böyük sənətkar olmaqla bərabər, əsl Azərbaycan kişisi olduğunu bir daha anlaya bilək. Oynadığı rolları, milli teatrımıza bəxş etdiyi tamaşaları sadalamaq fikrində deyiləm, sadəcə, onu demək istəyirəm ki, Adil İsgəndərov Azərbaycan Teatrının bel sütunu idi. Təsadüfü deyildi ki, uzun illər onun çalışdığı Akademik Milli Dram Teatrını “İsgəndərovun Teatrı” kimi tanıyırdılar. O, həqiqətən də, adını tarixə yazmış bir rejissordur. Bu gün onun xatirə günüdür.\nTanınmış kinorejissor Əbdül Mahmudbəyov ustadı, müəllimi Adil İsgəndərovla bağlı xatirələrini Publika.az-la bölüşüb. Tələbəsi müəllimi haqqında heç yerdə deyilməyən şok gizlinlərdən də danışıb.\n- Əbdül müəllim, bildiyimizə görə, Adil müəllimin ən sevimli tələbəsi olmusunuz. Yəqin ki, ustadınız haqqında ən maraqlı xatirələri sizin dilinizdən eşidə bilərik. Adil İsgəndərov necə bir insan idi? Onu bizlər üçün də xarakterizə edin...\n- Adı Adil olsa da, hamı ona "Ədil müəllim" deyə müraciət edirdi. Mənim bu uçuq-sökük evimdə yazı masamın üzərində Ədil İsgəndərovla “Axırıncı aşırım” filmində çəkdirdiyimiz şəkil var. Hər səhər Allahımla salamlaşandan sonra onunla salamlaşıram. Xahiş edirəm, Ədil İsgəndərovun titullarını sadalamaqdansa, onun adının qarşısına əsl kişi sözünü artırın. Ədil müəllim sözünün ağası olan, fikrini heç vaxt heç kim və heç nəyə görə dəyişməyən bir şəxsiyyət idi. Biz tələbələr sözü cəsarətlə deməyi məhz ondan öyrənmişik. Bu kişi yaltaqlıq nədir bilməzdi. Dostu ilə dost idi, düşməni ilə düşmən. Düşmənçiliyi də kişi kimi edirdi, dostluğu da. Yadımdadır ki, o vaxtlar bizi kinostudiyaya yaxın buraxmırdılar, çünki gənc məzun idik, hələ özümüzü doğrultmamışdıq. Ədil müəllim mənimlə bərabər dörd tələbəsini kinostudiyaya işə dəvət etdi. Ədil İsgəndərovun bir sözü iki olmazdı. Hətta yuxarılarda belə. Bir haşiyə çıxım: o vaxt Şahmar Ələkbərov film çəkmək istəyirdi, Moskvadan icazə vermirdilər. Birbaşa Moskvaya zəng elədi və dedi ki, mən icazə verdimsə, deməli, söhbət bağlanmalıdır.\n- O tabe olduğu qurumdan necə bunu tələb edə bilirdi?\n- Ədil İsgəndərovun nüfuzu vardı və ona hörmətlə yanaşırdılar. Ədil İsgəndərov işini itirməkdən qorxmurdu, əksinə, İsgəndərovu itirməkdən qorxurdular. O cür əzəmətli, zabitəli bir insan olsa da, ürəyi uşaq ürəyi kimi kövrək və yumşaq idi. Bu adamla üz-üzə gələndə sanki insanı ovsunlayırdı. İnsanın içini oxuyurdu, onu sevməmək mümkün deyildi. Hətta düşmənləri belə onu sevirdilər, amma üzə vurmurdular. Ədil İsgəndərova düşmən münasibətin də əsasında paxıllıq, rəqabət dayanırdı. İmkan daxilində və hətta imkan xaricində belə onu vurmağa çalışırdılar. Durmadan haqqında “donos” yazırdılar.\n- Kimlər idi onlar?\n- Kim olacaq, elə onunla eyni kollektivdə çalışan məşhur aktyorlar. Hamısı rəhmətə gedib, buna görə də adlarını çəkmək istəmirəm. Amma bir dəfə gələrsən, sənin qulağına söyləyərəm.\n- Çox məşhur sənətkarlardan birindən eşitmişdim ki, teatrda onunla yola getməyənlərdən biri Ələsgər Ələkbərov olub, doğrudur?\n- Düz eşitmisən. Madam ki, söhbət açıldı, deyim ki, Ələsgər Ələkbərovu Azdramaya aparan elə Ədil müəllim olub. O vaxtlar Ələsgər Ələkbərov hələ aktyor olmadığı vaxtlarda Filarmoniyada aparıcılıq edərək müğənnilərin konsertini elan edib. Ədil İsgəndərov onu orda görərək səsinə, əzəmətli görünüşünə görə teatra dəvət edib. Onu Otello, Vaqif kimi bütün ölkəyə tanıdıb.\n- Bəs bu yaxşılığın qabağında niyə Ələsgər Ələkbərov bu haqqı-sayı itirib?\n- Danışım, sən də bil. Bunu heç vaxt heç yerdə deməmişəm, amma söhbət açıldısa, danışacağam. O vaxt SSRİ xalq artisti titulunu teatrda bir nəfərə verirdilər. Bu da Stalinin imzası ilə Ədil İsgəndərova təqdim olunub. Onda da teatrda sözgəzdirənlər, aravuranlar Ələsgər Ələkbərovun qulağını doldurublar ki, bəs, gördün, fəxri adı sənə vermədi, özünə götürdü. Ələsgər Ələkbərov da nəhəng görünüşünə rəğmən, çox yumşaq, saf, hər şeyə inanan bir adam idi. O sözgəzdirənlərin sözünə inanıb, Ədil İsgəndərovla danışmadı. Bu küsülülükdən istifadə edən həmin insanlar onu da öz tərəflərinə çəkib, İsgəndərova qarşı gizlin mübarizəyə cəlb etdilər. Axırda bu mübarizə öz nəticəsini verdi və Ədil İsgəndərovu teatrdan uzaqlaşdırdılar. Onu da deyim ki, o vaxtlar heç kim Azdrmanın adını çəkmirdi, elə İsgəndərovun teatrı deyirdi. Amma Ədil müəllim işdən gedəndən sonra teatr çox acınacaqlı duruma düşdü. Ona qarşı “donos” yazanların hamısı bir başlarına döydülər, bir dizlərinə. Leyla Bədirbəyli, Sofa Bəsirzadə, Rza Əfqanlı və digər böyük aktyorlar küçədə qaldılar. Teatr çökdü, özfəaliyyət teatrına çevrildi. Hətta o vaxt aktyorların çoxu o teatrda işləməyi özlərinə ar bilərək deyirdilər ki, burda işləməkdənsə, Lütfi Məmmədbəyovun dram dərnəyində oynamaq daha şərəflidir.\n- Əbdül müəllim, anonim məktublarda onun əleyhinə nə yazırdılar ki?\n- Guya milli ruhda tamaşalar hazırlayır, rusu qılınclayır, nə bilim, millətçilik edir və s.\n- O vaxt teatrdan uzaqlaşdırılandan sonra Ədil İsgəndərov indiki ifadəylə desəm, depressiyaya düşdümü?\n- Ədil müəllim dərdini, sözünü deməyi qüruruna sığışdırmazdı. O yalnız haqq, ədalət tələb olunan yerdə sözünü cəsarətlə deyərdi. O məqamda Ədil müəllim içində söz saxlamazdı. Amma sonralar görəndə ki, teatr onsuz batır, yenidən işə qaytarılması üçün təkliflər olunmuşdu. Amma Ədil müəllim demişdi ki, qada, mən bəy nəslindən olan İsgəndərin nəvəsiyəm, çıxdığım yerə ikinci dəfə ayaq basmıram. Əgər ora ayaq bassam, orda haqqımda “donos” yazan adamlarla işləsəm, düşərəm onların səviyyəsinə. Ayrı təbiətli insan idi e… İndikilər kimi deyil e, qapıdan qovursan, pəncərədən girir, qürurlarını gündə min dəfə sındırır. Ləyaqət, şəxsiyyət ayrı şeydir e, qızım.\nƏdil bir dəfə mənə danışdı ki, qada, mən canım bahasına bu teatrı qurub yaratmışam. Mircəfər Bağırov dəfələrlə ona deyibmiş ki, tamaşa pis olsa, başına güllə çaxacağam.\n- Deyirsiniz ki, Ədil müəllim, teatrdan çıxarılandan sonra bir də ora ayaq basmayacağını deyibmiş. Bəs dünyasını dəyişən aktyorları son mənzilə yola salmağa da getməyibmiş?\n- Heç vaxt. Yadımdadır ki, Ələsgər Ələkbərov rəhmətə gedəndə biz tələbələrini yığıb teatrın qarşısına apardı. Tufanlı bir gün idi, soyuqdan tir-tir əsirdik. Kişiyə yalvar-yaxar etdik ki, soyuqdan ölürük, icazə verin, içəri girək. İki saat bizi çöldə saxladı. Dedi ki, mən çıxdığım yerə ikinci dəfə ayaq basmıram. Cənazə teatrdan çıxarılandan sonra çiynini cənazənin altına verdi. Bax o, belə bir şəxsiyyət idi, düşməni ilə də mərdi-mərdanə rəftar edirdi. Hətta bizə belə dedi: “Ələsgər Ələkbərov böyük sənətkardır. Biz sənətkarı son mənzilə elə yola salmalıyıq ki, xalq da onun sənətkar olduğunu bir daha anlasın. Bunu hansı kişi edərdi?”\n- Maraqlıdır, özü necə, qisas almağı xoşlayırdımı?\n- Nə danışırsan, heç vaxt. O böyük kişi idi e, qisas almaq zəiflərin işidir. Onu “Nəsimi” filmində Topal Teymur roluna dəvət etmişdilər. Hətta bütün geyimlər də onun üstünə biçilib tikilmişdi. Çəkilişi yarımçıq qoyub Həsən Seyidbəyliyə dedi ki, bu rolu Yusif Vəliyev oynamalıdır. Seyidbəylinin hətta buna görə Ədil müəllimə acığı da tutdu. Amma bildi ki, Ədil İsgəndərov sözündən dönməyəcək, Yusif Vəliyevi çəkdi. Ədil müəllim sənətkara dəyər verməyi bacarırdı, bu, onun böyüklüyü, alicənablığı idi.\n- Deyilənə görə, teatrı despot kimi idarə edirmiş?\n- Bəli, nizam-intizamı çox sevirdi. Onun məşqlərinə heç kim gecikə bilməzdi. Özü də bağışlasın, ikinci dəfə güzəşt eləsin, onda belə şeylər yox idi. Vay o gündən ki, kimsə onun gözündən düşəydi, həmin adamla ömrünün sonuna qədər danışmazdı. Sözü bir dəfə deyirdi. Ümumiyyətlə, çox zəhmli adam idi, biz onu kinostudiyada görəndə siqareti cibimizdə söndürürdük. Despot ona görə deyirdilər ki, aktyorlarla sərt davranırdı. Özü də haqqına. Tamaşadan sonra aktyorları avtobusla evə göndərirdi. Tamaşadan sonra heç bir aktyorun ixtiyarı çatmazdı ki, çıxıb teatrın qarşısında siqaret çəksin, ya kafedə oturub pivə içsin. Aktyorlar üçün siyahı yazırdı ki, filan aktyora neçə kilo kartof, qənd, çay lazımdır. Sürücünü göndərirdi, bazarlıq edib həmin aktyorların evinə daşıyırdı.\n- Deyirdi aktyor dükan-bazarda qəpik-quruş söhbəti eləməməlidir, kartof daşımamalıdır, kafedə sərxoşluq etməməlidir, özünə dəyər verməlidir ki, xalq da ona hörmət etsin. Aktyorlara, bəlkə də, elə buna görə hər kəs ulduz kimi baxırdı. Belə adama despot deyərlər?!\n- Necə ata, həyat yoldaşı idi?\n- Mükəmməl. Xanımı Zina rus qızı idi. İpək kimi xasiyyəti vardı. Hətta aktrisalar da onun xasiyyətinə o qədər vurğun idilər ki, onunla rəfiqəlik edirdilər. Deməli, bir dəfə mən onlara qonaq getmişdim. Dəhşətə gəldim, Ədil müəllim nəvəsini qarnı üstə çıxarıb oynadırdı. Özü də əynində mayka. Biz onu həmişə zabitəli görmüşük axı. Dedi ki, qada, gəl içəri, nə donub qalmısan? Mən də çəkinirəm axı ondan. Dedi ki, qada, sən hələ bilməzsən, amma evlənib baba olandan sonra biləcəksən ki, nəvə necə şirin olur. O, ailədə mülayim və həlim adam idi.\n- Geyim-gecimlə arası necə idi?\n- Model kimi geyinirdi. Özü də bir təzə köynək, ya kostyum alan kimi bizə göstərirdi ki, necədir, xoşunuza gəlir? Bir xatirə danışım. Biz Rusiyada Kino Evindən çıxıb qaldığımız “Rossiya” mehmanxanasına getməliydik. Dedi ki, gəlin gəzə-gəzə gedək. Ümumiyyətlə, piyada gəzməyi çox xoşlayırdı. Düşdük Qorki küçəsi ilə aşağı. Hər kəs onu görüb salamlaşırdı. Sən demə, geyiminə-geciminə baxıb, hər kəs onun kino adamı olduğunu düşünübmüş.\n- Hobbisi, vərdişi vardımı? Məsələn, mən eşitdiyimə görə, Ədil müəllim tamaşanın məşqləri zamanı gözüyumulu olurmuş…\n- Tamaşa zalında bir stulu vardı, həmişə düz səhnənin qabağında oturub məşqi izləyərdi, özü də gözüyumulu. Hamı elə bilirdi ki, Ədil müəllim yatıb. Amma bir mizan düzgün oynanılmayanda Ədil müəllim elə gözüyumulu deyirdi ki, qada, düzgün oyna. Fəhmli insan idi, gözünü yumanda, sanki ona vəhy gəlirdi. Belə qəribəlikləri vardı.\n- Məclis adamı idi? Ümumiyyətlə, yeyib-içməklə arası necə idi?\n- Məclisləri sevirdi, özü də kabab xoşlayırdı. Bir dəfə Nalçikdə "Dağlarda döyüş" filminin çəkilişlərinə getmişdik. Dağın döşündə bir süfrə açdırdı. Dedi ki, mən restorana-zada gedən deyiləm, burdan yaxşı bir erkək alıb gətirin. Süfrə açdıq, kabab çəkdik. İçən adam deyildi, aradabir 50 qram konyak içməyi vardı. Biz də hamımız “vuran” adamlarıq, amma qorxumuzdan içki almamışıq ki, Ədil müəllim bizi öldürər. Arif adam idi, oturanda qayıtdı ki, ə, bu kababı dağın döşündə içkisiz yeyəcəyik? Tez qaçdıq içki dalınca. Heç özü içmədi, bizə rahat olsun deyə, “işim var” deyib süfrədən yarımçıq qalxdı. Dönüb arxadan ”bax az için, sərxoşluq etməyin” dedi. Belə qanan insan idi.\n- Ölümü qəfil oldu, deyəsən?\n- Ürəyindən getdi. Həmişə bizə deyirdi ki, bu ürək nə olan şeydir axı, insanı bir dəqiqənin içində öldürür, amma mən heç ürəyimin yerini də bilmirəm. Amma nə biləydi ki, elə yerini bilmədiyi ürəyi ona naxələf çıxacaq. 1978-ci il idi. Rəhmətlik dünyasını dəyişən gün Moskvadan Brejnev Bakıya gəlmişdi. Elə buna görə də onu təmtəraqla dəfn edən olmadı. Biz tələbələri və bir qrup adam yük maşınında aparıb dəfn etdik.\n- Əbdül müəllim, nə əcəb elə bir dənə film çəkib. “Əhməd haradadır” filmindən sonra niyə film çəkmədi?\n- Əcəl aman verdi ki?\n- Özü də ən gözəl filmlərdə rol alıb. Maraqlıdır, belə zəhmli, zabitəli adam rejissorlarla hesablaşırdımı?\n- Çəkiliş meydançasında tam fərqli adam olurdu. Rejissor nə deyibsə, onu da edib. Kinoya, sənətə vurğun adamlar həmişə belə olub. Ədil İsgəndərov Azərbaycan teatrında və kinosunda ayrıca bir mərhələdir. Sizə təşəkkür edirəm ki, sənətkarları unutmursunuz. Ondan danışdıq, yəqin, ruhu şad oldu.


DYP gizli radar iitihamlarına aydınlıq gətirdi: "İntizamsız sürücülər yollarda heç bir nəzarət sisteminin olmamasını istəyirlər" - Azinforum.az İnformasiya Portalı\nAna səhifə / Aktual / DYP gizli radar iitihamlarına aydınlıq gətirdi: “İntizamsız sürücülər yollarda heç bir nəzarət sisteminin olmamasını istəyirlər”\nBəzi şəxlər sosial şəbəkələrdə və internet saytlarda guya “yol polisi yollarda gizli radarlar quraşdırır, maksimum sürət həddini göstərən yol nişanlarının yerini tez-tez dəyişir və ya qayda pozmasalar belə sürücüləri cərimələyir” kimi fikirlər səsləndirirlər. Məsələ ilə bağlı Azinforum.az-a açıqlama verən Baş Dövlət Yol Polisi İdarəsinin şöbə rəisi, polis polkovnik-leytenantı Namidan Piriyev bildirib ki, bu deyilənlərin heç bir əsası yoxdur, çünki radarlar foto və ya video qeydiyyat funksiyalarına malik xüsusi texniki vasitələrdir, BDYPİ-nin mərkəzi informasiya sisteminə inteqrasiya olunub və inzibati xəta törədilməsinə dair məlumatlar real vaxt rejimində elektron formada birbaşa həmin sistemə ötürülür.\nBununla yanaşı, «Yol hərəkəti haqqında» Azərbaycan Rеspublikası Qanununun 50-ci maddəsinin tələblərinə əsasən, yollarda nəqliyyat vasitələrinin hərəkət sürətinin ölçülməsi üçün nəzərdə tutulan mobil və ya stasionar xüsusi texniki vasitələrdən (radarlardan) qabaqda radarın mövcudluğu barədə məlumat vermək məqsədilə 6.14 “İnformasiya stendi” servis nişanı və əlavə məlumat nişanı, yaxud həmin yolda icazə verilən sürət həddini göstərən 3.24 “Maksimum sürətin məhdudlaşdırılması” nişanı quraşdırılmalıdır. Belə servis nişanı və ya 3.24 nişanı yaşayış məntəqələrindən kənarda müvafiq radardan 150-1000 metr qabaqda, yaşayış məntəqələrində isə 50-200 metr qabaqda quraşdırılır.\nQeyd olunan məsafələrdə bu iki nişandan biri olduğu halda, sürücülər tərəfindən yollarda sürət həddinin aşılması kimi qayda pozuntularının aşkarlanmasında foto və ya video qeydiyyat funksiyalarına malik xüsusi texniki vasitələrdən (mobil və ya stasionar radarlardan) istifadə olunması həm qanunvericiliyin tələblərinə uyğundur, həm də belə inzibati xətaların qarşısının alınması üçün bu gün başqa hər hansı üsul yoxdur. Radarların, həmçinin yollarda maksimum sürət həddini göstərən yol nişanlarının quraşdırılması bütün dünyada olduğu kimi, Azərbaycanda da yol hərəkəti təhlükəsizliyinin təmin edilməsinə, ağır qəzaların qarşısının alınmasına hesablanıb və ora heç bir müdaxilə oluna bilməz.\nO ki, qaldı stasionar radarlardan başqa patrul avtomobillərində olan mobil radarlardan (e-patrul) yeri dəyişdirilməklə istifadə olunması, bu, dünyanın bir çox ölkəsində tətbiq edilən vasitədir. Bu metod sürücüləri yollarda arxayınlaşmaqdan çəkinməyə vadar edir. Belə ki, sürücülərin çoxu yollarda radarların yerini əzbər bildiyi üçün həmin xüsusi texniki vasitələrə yaxınlaşanda sürət rejiminə əməl edir, daha sonra isə sürət həddini aşırlar. Belə olan halda yol polisi təhlükəsizliyin təmin edilməsi, qayda pozuntularının qarşısının alınması məqsədilə bəzən radarların yerini dəyişməyi üstün tutur. Bununla da sürücülər yol-hərəkəti qaydalarına əməl etməyə məcbur edilir. Görülən bu kimi tədbirlər sayəsində Azərbaycanda son illər yol-nəqliyyat hadisələrinin, eləcə də qəzalar zamanı ölən və yaralananların sayının azalmasına nail olunub. Nəzərə almaq lazımdır ki, statistik rəqəmlərə əsasən hər il ölüm və xəsarətlə nəticələnən yol-nəqliyyat hadisələrinin təhlili aparılarkən sürət həddinin aşılması ön sıralarda durur, yəni yol-nəqliyyat hadisələrinin baş verməsinin əsas səbəbləri kimi sürət həddinin aşılması danılmaz faktdır.\nXarici dövlətlər, o cümlədən beynəlxalq təşkilatlar hər il dövlətlərə çağırış edərək sürət rejiminə nəzarət edilməsinin vacibliyini önə çəkir, eyni zamanda bəzi yollarda sürət həddinin aşağı endirilməsini təklif edirlər. Göründüyü kimi, dünya səviyyəsində sürət rejiminə ciddi nəzarətin həyata keçirilməsi prioritet məsələdir. Azərbaycanda da bu istiqamətdə bir çox addımlar atılır.\nRadardan narahat olan sürücülər ilk növbədə özlərinə sual verməlidirlər ki, əgər qayda pozulmasa, sürət həddi aşılmasa sürücü radara düşmürsə, o zaman onları narahat edən nədir? Təbii ki, intizamsız sürücülər yollarda heç bir nəzarət sisteminin olmamasını istəyirlər. Bu isə yolverilməzdir. Nəzarət olmadıqda yol-nəqliyyat hadisələrinin sayı artar, insanların həyatı təhlükəyə düşər, onlar arasında ölüm və xəsarət alma, maddi zərərə düşmə halları da çox olar. Qeyd olunanları nəzərə alaraq, Baş Dövlət Yol Polisi İdarəsi bütün sürücüləri radarların mövcudluğuna görə narahat olmaqdansa, yol hərəkəti qaydalarına, eləcə də sürət rejiminə ciddi əməl etməyə çağırır və bir daha bildiririk ki, qayda pozmayan sürücü nə radara düşür, nə də əsassız cərimə olunur.\nÖncəki Fransada skandal olay: Şagird “erməni soyqırımı”na etiraz etdiyinə görə…\nNövbəti Van Dammın oğlu azərbaycanlı xanımla evləndi – Foto


Baydenin Azərbaycana hərbi yardım izni nə deməkdir? (ŞƏRH)\n"ABŞ Azərbaycana yardım etməklə dolayısı ilə Rusiayanın gələcək preskpetivdə Cənubi Qafqazdan, eyni zamanda Azərbaycandan, yəni Qarabağdan çıxarılmasında maraqlı olduğunu və bu konteksdə Azərbaycanla əməkdaşlığa hazır olduğunu ortaya qoyur”.\nBunu Qaynarinfo-ya açıqlamasında politolioq Natiq Miri ABŞ Prezidenti Co Baydenin Azərbaycana hərbi yardımın göstərilməsinə icazə verməsini şərh edərkən deyib. Onun fikrincə, bu yardım 907–ci düzəlişin müvəqqəti dayandırılması prosesinin uzadılması ilə bağlıdır:\n"Bir müddət öncə ABŞ dövlət katibi ilə Azərbaycan prezidenti arasında telefon danışığı olub. Söhbət zamanı 907-ci düzəlişin dayandırılmasının növbəti ildə uzadılması xüsusi vurğulanıb. Bu, Azərbaycana jestdir. Əslində isə bu, Azərbaycana əməkdaşlıq təklifidir. ABŞ dövlət katibi Cənubi Qafqazın ən strateji ölkəsi olan Azərbaycanla daha sıx əməkdaşlıqda maraqlı olduğunu dolayısı ilə qeyd edib. Düşünürəm ki, yardımlar bu çərçivədə mümkün olub. Çünki əgər 907-ci düzəlişin dayandırılması məsələsi uzadılmasaydı, qanunvericiliyə görə, Azərbaycana bu cür yardım oluna bilməzdi. Məsələnin ikinci tərəfi var ki, əslində belə bir yardımın olunması ABŞ-ın Azərbaycana qarşı ermənilərin istədiyi kimi bir düşmənçilik siyasətinin olmayacağını açıqca ortaya qoyur. Artıq ABŞ-da erməni diasporu bu hadisədən çox ciddi şəkildə öz narahatlığını bildirib. Bu da onu göstərir ki, Azərbaycanın gələcək prespektivdə hər hansı bir siyasətində ABŞ birmənalı olaraq Azərbaycanın qarşısında durmayacaq. Baxmayaraq ki, hərbi yardımların olunması məsələsində xüsusi olaraq qeyd olunub: bu yardımlar Ermənistana qarşı istifadə olunmayacaq. Düşünürəm ki, bunlar şablon sözlərdir. Azərbaycanın bu yardımları Ermənistan əleyhinə, yaxud da Qarabağda olan erməni terrorçularına qarşı istifadəsinə ehtiyac belə yoxdur”.\nPolitoloq Azərbaycanın hərbi təchizatının çox yüksək olduğunu bildirib:\n"Düşünürəm ki, bu proses ən müasir silahlarla təchizatla davam edir. Belə olan təqdirdə Azərbaycanın müxtəlif ölkələrdən, o cümlədən İsraildən və qardaş Türkiyədən çox önəmli silahlar almaq imkanı mövcuddur. Bu proses getdikcə daha da inkişaf edəcək. Belə olan təqdirdə Azərbaycanın ABŞ-dan aldığı hər hansı bir hərbi yardımı Ermənistan əleyhinə istifadə etməsinə belə ehtiyac yoxdur”.\nNatiq Miri qeyd edib ki, bu, hər bir halda ABŞ prezidenti və dövlətinin Azərbaycana qarşı müsbət yöndə jestidir:\n"Bu qərar dolayısı ilə ABŞ-ın Cənubi Qafqazda, xüsusi ilə də Azərbaycanda geostrateji və geosiyasi maraqlarını ortaya qoyur. ABŞ artıq öz rəqiblərini müəyyən edib. Bu rəqiblərin başında dünyada iqtisadiyyatı ilə daha da böyüyən Çin və hərbi aqressor olan Rusiya durur. Bu konketsdə Rusiyanın Cənubi Qafqazda, xüsusi ilə də Azərbaycanda, Qarabağda hərbi varlığı əlbəttə ki, ABŞ-ı narahat edir. Ona görə də Azərbaycana 907-ci düzəlişin dayandırılmasının uzadılması konteksində hərbi yardmının olunması hadisəsinə bir də bu konteksdə baxılmalıdır”.\nQeyd edək ki, ABŞ Prezidenti Co Bayden Azərbaycana hərbi yardımın göstərilməsinə icazə verib.\nBildirişdə ABŞ dövlət katibi Entoni Blinken ediləcək hərbi yardımın Dağlıq Qarabağın nizamlanması ilə bağlı danışıqlara mane olmayacağını və ya Ermənistana qarşı istifadə edilməyəcəyini vurğulayıb.


"Sevinc göz yaşlarına boğuluram" - Samirə Əfəndi - xanimlar ucun qadin xeberleri\n"Karantin öncəsi evə qapanmışdım. Amma daha sonra özümü toparladım ki, belə üzülə-üzülə olmaz. Mən inanıram ki, hər şey çox yaxşı olacaq. Çünki biz 2021-ci ilə hazırlaşırıq. Gözləyirik ki, gözəl mahnı seçimlərimiz olacaq komanda ilə bərabər. Ümid edirəm ki, "Kleopatra" qədər güclü bir proekt ərsəyə gətirəcəyik".\nOpen.az xəbər verir ki, bu sözləri gənc müğənni Samirə Əfəndi MTV-yə açıqlamasında deyib. Hər dəfə qələbəni son anda qazandığını deyən gözəl xanım, kifayət qədər də özgüvənli olduğunu bildirib: "Mən inanıram ki, bu əziyyətin arxasında böyük bir qazanc, qalibiyyət, qələbə məni gözləyir. Yəni bu üzülə-üzülə olmayacaq. Mən öz üzərimdə işləyirəm. Düzdür, sınmalar olur. Hamıda olur. Məndə bu ardıcıl olsa belə bu hardasa mənə güc verir. Mənə motivasiya verir ki, yox mən davam eləməliyəm. Allah heç bir insana onun daşıya bilmədiyi yükü, ağrını verməz. Mən həqiqətən də güclü bir qadınam, mənim hər işim çətinliklə baş tutur. Amma şükürlər olsun ki, sonda sevinc göz yaşlarına boğuluram".\nQeyd edək ki, "Eurovision 2020" dünyada tüğyan edən "Covid-19" səbəbindən təxirə salınıb. Beynəlxalq müsabiqənin 2021-ci ildə eyni qayda ilə keçiriləcəyi nəzərdə tutulub.\nŞou Biznes Baxılıb: 660 Tarix: 06 iyun 2020\nsonxeber.az sonxeberler.az qis geyimləri 2020 həkim məsləhəti yemek reseptleri qadin ehtirasi artiran dermanlar daglar nece yaranir qadın ayaqların şişməsi kosmetika itbutnu meme boyutme


5 nəfərin öldüyü yanğının şahidi: “Uşaqların səsi\n15:45 14 Noyabr 2018 Oxunub : 3634\nBu gecə saat 02:00 radələrində Daşkəsən rayonunun Quşçu kənd sakini Pənah Tağıyevə məxsus evdə yanğın olub.\nAzvision.az ARB TV-yə istinadən xəbər verir ki, hadisədən xəbər tutan qonşular dərhal yanğınsöndürənlərə məlumat veriblər. Görülən qabaqlayıcı tədbirlərə baxmayaraq 150 kvadratmetrlik ev tamamilə yanaraq külə dönüb.\nKənd sakini Əmir Məmmədov bildirib ki, gecə saatlarında otaqların birində başlayan alov qısa zamanda bütün evi bürüyüb. Alov o qədər güclü olub ki, evdə olan 4 uşağı və bir ananın həyatını xilas etmək mükün olmayıb: "Uşaqların səsi gəlirdi. Amma alovu yarıb girmək olmadı. Yanğınsöndürənlərə zəng etdik onlarda gəldi. Ancaq gec idi”.\n"Artıq ev yanırdı. Qonşuların köməkliyinə baxmayara heç bir kömək edə bilmədik. Sonra Fövqəladə Hallar Nazirliyinin işçiləri gəldi. Yanğınsöndürənlərin köməkliyi ilə cəsədlər evdən çıxarıldı. Ailə sakit ailə olub, heç bir münaqişə olmayıb. Yalnız ehtiyatsızlıqdan baş vermiş hadisədir” - deyə, Quşçu kənd icra nümayəndəsi Kərim Kərimov deyib.\nİlkin ehtimallara görə, yanğın yataq otağında yanar vəziyyətdə olan odun sobasından çıxan qığılcımların təsirindən və yaxud da evin daxilindən keçən elektrik naqillərində yaranan qısa qapanmadan baş verib. Faktla bağlı Daşkəsən rayon Prokurorluğunun və Fövqəladə Hallar Nazirliyinin əməkdaşları tərəfindən araşdırma aparılır.\nTeqlər: Yanğın Daşkəsən


“FAO ilə birlikdə 4 layihənin icrasına başlanılması gözlənilir”- İnam Kərimov | AzPolitika — onlayn siyasi-ictimai qəzet\nDərc olunub: 22/01/2019 - 12:07\n“BMT-nin Ərzaq və Kənd Təsərrüfatı Təşkilatı (FAO) Azərbaycanın beynəlxalq sahədə ən mühüm tərəfdaşlarından biridir. Bu qurumla əməkdaşlıq modelimiz FAO-nun digər üzvləri üçün də müsbət nümunə ola bilər”. “Report” xəbər verir ki, bunu kənd təsərrüfatı naziri İnam Kərimov FAO ilə Azərbaycan arasında Tərəfdaşlıq Proqramının (FATP) açılış mərasimində bildirib.\nNazir həmçinin deyib ki, hazırda rəhbərlik etdiyi qurum FAO ilə birgə 6 layihənin icrasını davam etdirir, daha 4 layihənin isə icrasına başlanılması gözlənilir.\nBundan başqa, İ.Kərimovun sözlərinə görə, ötən il Azərbaycanda istehsal edilmiş kənd təsərrüfatı məhsullarının həcmi 4,6% artıb, ət və süd məhsulları ilə özünü təmin etmə səviyyəsi 90%-ə çatıb, bütün növ meyvə-tərəvəzlər üzrə təminat göstəricisi 100%-dən çox olub.


Erməni kişilərə Qarabağı tərk etmək qadağan olundu - modern.az\n15 Oktyabr 2020, 13:14 | DÜNYA\nErməni kişilərə Qarabağı tərk etmək qadağan olundu\nQarabağda yaşayan və çağırış yaşında olan şəxslərə bölgəni tərk etmək qadağan olunub.\nModern.az Ermənistan KİV-nə istinadən xəbər verir ki, bu barədə qondaerma rejimin rəhbəri Araik Arutunyan qərar verib.\n“Qarabağdan çağırış yaşında olan şəxslərin bölgəni tərk etməsi qadağan olunur. İcazə yalnız xüsusi hallarda, komendant tərəfindən verilən xüsusi icazə əsasında verilə bilər”- deyə açıqlamada deyilir.\nQərar Qarabağda nəqliyyat vasitələrinin hərəkərində də məhdudiyyətlər nəzərdə tutur.


Fizika və rus dili fənləri üzrə hazırlıq kursunun sonuncu məşğələsi təşkil edilib – MediaZona.Az\nFizika və rus dili fənləri üzrə hazırlıq kursunun sonuncu məşğələsi təşkil edilib\n23 İyun 2022 yazar\t0 Comments\nDövlət İmtahan Mərkəzində (DİM) fizika və rus dili (tədris dili) fənləri üzrə buraxılış və qəbul imtahanlarında istifadə edilən qiymətləndirmə tapşırıqlarının hazırlanması, ekspertizası və yoxlanılmasına dair hazırlıq kursunun üçüncü mərhələsinin (praktik) yekun məşğələsi keçirilib.\nDİM-dən bildirilib ki, hazırlıq kursunda yalnız elektron qeydiyyatdan keçmiş, ixtisası müvafiq fənnə uyğun olan müəllimlər, metodistlər və pedaqoji profilli ali təhsil müəssisələrinin bakalavriat səviyyəsinin müvafiq fənlər üzrə təhsil alan sonuncu kurs tələbələri və magistrantlar iştirak ediblər.\nMəşğələdə Bakı şəhəri üzrə qeydiyyatdan keçmiş iştirakçılar buraxılış və qəbul imtahanlarında istifadə edilən, cavabı yazı ilə ifadə olunan tapşırıqların kompüterdə xüsusi proqram vasitəsilə yoxlanılması (kalibrləmə) prosesindən keçiblər. Regionlardan olan iştirakçılar DİM-in müvafiq regional bölməsində kalibrləmə prosesindən keçəcəklər.\nMüdavimlərə DİM-in sertifikatı təqdim ediləcək. Onların şəxsi məlumatları Mərkəzin elektron “Məlumat bazası”na daxil ediləcək və onlar cavabı yazı ilə ifadə olunan tapşırıqların yoxlanılmasına (marker kimi) cəlb olunacaqlar.\n← “E-Manat”dan oğurluq edildi\nİddiaçılar turniri: Teymur Rəcəbov növbəti turda macarıstanlı şahmatçı ilə qarşılaşacaq →


Komitə sədri: "Azərbaycanın 40 milyard valyuta ehtiyatı var"\n19 Yanvar 2016 12:59 (UTC+04:00)\n“Bir çox ölkələrdə qlobal dünya böhranının təsiri yaşanır. Onlar öz valyuta ehtiyatlarını itirir, sosial-iqtisadi göstəricilərini xeyli aşağı salır, ixtisarlar edirlər. Bu fonda Azərbaycan iqtisadiyyatı dinamiklik göstərir, inkişaf edir. Dünən cənab Prezident keçirdiyi iclasda Azərbaycan iqtisadiyyatının davamlılığı, xalqın həyatının daha da yaxşılaşdırılması naminə hökumətə mühüm tapşırıqlar verdi”.\nPublika.az-ın xəbərinə görə, bu sözləri Milli Məclisin bu gün keçirilən növbədənkənar iclasında İqtisadi Siyasət, Sənaye və Sahibkarlıq Komitəsinin sədri Ziyad Səmədzadə deyib.\nKomitə sədri bildirib ki, neftin qiymətinin 4 dəfə ucuzlaşması bizdən asılı olmayan səbəblərlə bağlıdır.\nOnun sözlərinə görə, ölkədə iqtisadi planlar dəqiqləşdirilməli, cari xərclər azaldılmalı, milli iqtisadiyyatımızın inkişafına yönələn xərclər artırılmalıdır: “Qarşımıza qeyri-neft sektorunun inkişaf etdirilməsi, sənayenin inkişafına nail olmaq, əhalinin bütün təbəqələrinin müdafiə sistemini gücləndirmək kimi vəzifələr qoyulub. Qısa zamanda heç bir dövlət bu qədər sistemli tədbirlər həyata keçirməyib”.\nSəmədzadə bildirib ki, “Əmanətlərin sığortalanması haqqında” Qanunun təşəbbüskarı bir neçə il öncə cənab Prezident olub.\nO qeyd edib ki, hazırda banklarda 9 milyarda yaxın əmanət var: “6,5 milyon əmanətçi var. Onların illik aldığı divident isə 500 milyon manatdır. Əmanətlərin qorunması üçün bu qanun layihəsi önəmlidir. Yeni qanuna əsasən dividentlərdən heç bir faiz tutulmayacaq. Bu isə 1 il ərzində 90-100 milyon manata qədər pul edir. Əmanətlərin Sığortalanması Fondu da təkmilləşdirilir. Çətinlik olanda əmanətlərin sığortalanmasını hökumət öz üzərinə götürür”.\nZ.Səmədzadə deyib ki, “Əmanətlərin tam sığortalanması haqqında” yeni qanun layihəsinin MDB-də analoqu yoxdur: “Bu qanun qüvvəyə minəndən sonra əhali heç bir hay-küyə baxmadan rahat şəkildə öz əmanətlərini banklara qoya biləcəklər. Borclu olanda belə, onların əmanətləri qorunmalıdır. Bu qanunların Azərbaycan iqtisadiyyatı, cəmiyyəti üçün böyük əhəmiyyəti var”.\nMillət vəkili vurğulayıb ki, Azərbaycanın 40 milyard valyuta ehtiyatı var: “Neftin ucuzlaşması ilə bir qədər maliyyə ehtiyatı itirdik. Ancaq indi bundan qənaətlə istifadə etməliyik. Ehtiyatlarımızı dollarla hesablasaq, Ümumi Daxili Məhsulun həcminə bərabərdir. Ölkədən çıxan valyuta ehtiyatlarını tənzimləmək lazımdır ki, kapital Azərbaycandan qaçmasın, ölkəmizə investisiya qoyulsun. Azərbaycanda valyuta məzənnəsi də tənzimlənməlidir. Bu, ölkənin valyutasını sabit saxlamaq üçün lazımdır”.


Artıq böyük qayıdış başlayır - Hikmət Babaoğlu | Hafta.az\n16:44 28.01.2022 Müəllif:Tahirə Qafarlı\nAzərbaycan ictimaiyyəti, xüsusilə də öz ata-baba yurdlarından məcburi köçkün düşən insanlarımız işğaldan azad edilmiş kənd və rayonlarımıza qayıdışla bağlı dövlət tərəfindən atılan hər bir addımı diqqətlə izləyir. Eyni zamanda hər gün öz yurdlarının bərpası, yaxud qayıdışı ilə bağlı yeni məlumat almaq istəyirlər. Belə bir ərəfədə Zəngilan rayonunda “Ağıllı kənd” layihəsi olan Ağalı kəndinin bərpasının başa çatması və camaatın öz evlərinə köçürülməsi ilə bağlı informasiyalar, hər hansı açıqlama bu mənada mühüm əhəmiyyət kəsb edir. Maraqlıdır, işğaldan azad olunmuş rayon və kəndlərin bərpa prosesi və geriyə böyük qayıdışla bağlı görülən işlər, bu istiqamətdə cərəyan edən prosesləri deputatlar necə dəyərləndirir? Milli Məclisin deputatı Hikmət Babaoğlu hafta.az-a açıqlamasında maraqlı nüanslara diqqət çəkib.\n-Hikmət müəllim, məlumdur ki, Zəngilan rayonunun Ağalı kəndinin inşaası başa çatıb. Ümumən götürsək, aparılan bərpa və qayıdış prosesini indiki mərhələdə necə dəyərləndirərdiz?\n-Əvvəla qeyd edim ki, Ağalı kəndinin bərpa olunması və məcburi köçkünlərimizin oraya qayıtması ilk növbədə Azərbaycan xalqının 30 ilə yaxın müddətdə həsrətlə gözlədiyi bir arzunun reallığa çevrilməsidir. Şübhəsiz ki, bu, eyni zamanda illərlə arzu, xəyal etdiyimiz böyük qayıdışın ilk müjdəçisi, xəbərçisidir. Əlbəttə ki, işğal altında qalmış ərazilərimizdə bərpa quruculuq işləri sistemli, ardıcıl və məqsədyönlü şəkildə həyata keçrilməyə başladı. İlk növbədə burada təhlükəsizlik tədbirlərinin görülməsi ön plana çəkildi. Biz bilirik ki, işğal altında olan Azərbaycan torpaqları dünyanın ən çox militarizə edilmiş, minalanmış, hərbləşdirilmiş ərazilərindən biri idi və bunları təmizləmədən böyük qayıdışı mümkün etmək olmazdı.\nİkinci məsələ bundan ibarət idi ki, azad olunmuş ərazilərdə əsas infrastruktur layihələr həyata keçirilməli idi. Bu hər şeydən öncə yolların, elektrik xətlərinin çəkilişi və istehlak ediləcək enerji mənbələrinin müəyyənləşdirilməsi və təmin edilməsi ilə bağlı idi ki, bunlar çox vacibdir. Bunlar olmasa qayıdışı da təmin etmək, yaşayışı bərpa etmək olmaz. Ona görə də Azərbaycan çox böyük sürətlə bu istiqamətdə böyük addımlar atdı və demək olar ki, hazırda işğaldan azad olunmuş ərazilərimizdə mövcud olan Şərqi Zəngəzur və Qarabağ iqtisadi zonaları üzrə, hər birində özünün lokal şəkildə yol, nəqliyyat və enerji infrastrukturu yaradılıb və bunlar qarşılıqlı şəkildə inteqrasiya olunubdur. Amma inteqrasiya təkcə işğaldan azad olunmuş ərazilərimizdə deyil, bütövlükdə Azərbaycanın nəqliyyat kommunikasiya və enerji xətlərinə inteqrasiya olunub. Rayon Zəngəzur dəhlizi üzərində yerləşən və Azərbaycanı Naxçıvanla birləşdirən coğrafiya üzərində olduğu üçün bir də Zəngəzur dəhlizinin açılması üçün kommunikasiyaların keçdiyi əsas məkandır. Ona görə də düşünürəm ki, qısa müddətdə görülən işlər çox böyükdür və eyni zamanda bundan sonra görüləcək işlərin daha sürətli aparılması üçün yaxşı imkanlar yaradır.\n-Belə qeydlər var idi ki, ilin əvvəlində Ağalı kəndinə əhalinin köçürülməsinə başlanacaq. Amma hələ ki, ilk köçürülməni müşahidə eləmirik. İlk gözlənilən köçürülmə nə vaxta baş verə bilər. İndiki reallıqda bu köçürülmə nə dərəcədə təhlükəsiz və realdır?\n-Əlbəttə ki, Böyük qayıdışın təmin olunması hər şeydən öncə bütün növ təhlükəsizliyin təmin olunması ilə müşayət olunacaq. Əgər söhbət hərbi təhlükəsizlikdən gedirsə, deyə bilərik ki, artıq Ermənistanla Azərbaycan arasında olan sərhədlərdə təhlükəsizlik məsələləri tam təmin olunub və əldə etdiyimiz tarixi zəfər kontekstində bizim təhlükəsizliyimizi təhdid edən faktorlar demək olar ki, tamamən sıradan çıxarılıb.\nBiz həm də vaxtaşırı Kəlbəcər istiqamətində, digər həmsərhəd ərazilərimizdə Ermənistan hərbçilərinin törətdiyi təxribatlara və təhlükəsizliyimizi təhdid edə biləcək hallara qarşı Azərbaycan ordusunun necə cəsarətli, qətiyyətli və necə evvektiv həmlələr həyata keçirdiyinin şahidi oluruq. Ona görə də, “ilk növbədə bu kontekstdə təhlükəsizlik tam təmin olunub”- deyə bilərik. İkincisi, enerji kommunikasiya təhlükəsizliyi idi. Bu məsələlər də demək olar ki, həll olunub. Sadəcə ərazilərdə basdırılmış minaların təmizlənməsi və onların təhlükəsizliyimiz üçün təhdid yaratması halları mövcuddur ki, bununla bağlı Azərbaycan daima siyasi diplomatik cəhdlər edir, mina xəritələrinin əldə olunması üçün artıq xeyli addımlar atılıb. Amma biz həm də onu bilirik ki, Zəngilan rayonu tutaq ki, Ağdam və Füzuli rayonlarımızla müqayisədə daha az nisbətdə minalanmış ərazidir.\nKöçürülmənin müddətinə gəlincə, şübhəsiz ki, bununla bağlı qərarı müzəffər Ali Baş Komandanımız Azərbaycan prezidenti qəbul edəcək. Ona görə də bəri başdan vaxt demək çətindir. Amma əsas məsələ ondan ibarətdir ki, artıq böyük qayıdış başlayır. Azərbaycan xalqı öz tarixində yeni bir səhifə açır. Bu səhifə ərazi bütövlüyü bərpa olunmuş müstəqil, güclü Azərbaycan səhifəsidir ki, bunlar çox mühüm tarixi perspektivlər yaradır.\n-Ümumiyyətlə, işğaldan azad olunan ərazilərimizə köçürülmə ilə bağlı siyahıya alınmada, yəni kimlərin gedəcəyi, kimlərin qalacağı ilə bağlı mübahisəli məqamlar var. Ümumiyyətlə, bu köçürülmə hansı siyahı əsasında həllini tapa bilər?\n-Biz bilirik ki, Ağdam və Füzuli şəhərlərinin baş planları hazırdır. Digər şəhərlərimizin də baş planlarının hazırlanması layihələndirməsi prosesi davam edir. Buna paralel olaraq kənd və qəsəbələrimizin də Ağıllı kənd və qəsəbə tipində layihələndirilməsi prosesi ayrı-ayrı layihələr üzrə həyata keçirilir.\nƏhalinin qayıtması məsələsinə gəldikdə bununla bağlı xüsusi sosioloji sorğu həyata keçirilib. Rəqəmlər rəsmən açıqlanmasa da biz bilirik ki, bu rəqəmlər çox yüksəkdir. Hətta o fakt da məlumdur ki, əslən Şərqi Zəngəzur və Qarabağdan olmayan Azərbaycan vətəndaşları belə işğaldan azad olunmuş ərazilərimizdə məskunlaşmaqla bağlı öz niyyətlərini ifadə ediblər. Bu çox müsbət bir tendensiyadır. Hər bir xalqın milli ənənələri, milli psixologiyası vətənə münasibətini təyin edir. Nə yaxşı ki, Azərbaycanda da milli vətənpərvərlik həmişə yüksək səviyyədə olub, bu gün də yüksək səviyyədədir. Ona görə də məskunlaşmada heç bir problem olmayacaqdır. O ki qaldı hansı kateqoriyalı insanların, hansı kəndlər üzrə məskunlaşması məsələsinə, hesab edirəm ki, bu texniki məsələdir. İşğala qədərki digər kəndlərimizin necə bərpa olunması həm bugünkü reallıqlar baxımdan, həm tələblər və şərtlər baxımından o qədər də aktual deyil. Çünki bərpa olunan kəndlər Ağıllı kəndinin layihələri tipində həyata keçirilir. Düşünürəm ki, bu digər rayonlarımıza da şamil olunacaq nümunə ola bilər.


Quşlarımızda qrip tapılmadı\n15 May 2015 15:36\nDövlət Baytarlıq Nəzarəti Xidməti quş qripi ilə əlaqədar aparılan monitorinqin nəticələrini açıqlayıb.\nDBNX-nin mətbuat xidmətindən Publika.az-a verilən məlumata görə, seçmə üsulla ovlanaraq götürülən 27 baş çöl quşunun patoloji materialları və ölkəmizin ayrı-ayrı quşçuluq və həyətyanı təsərrüfatlardan gətirilən 2217 baş ev quşunun qan nümunələri müayinələrdən keçirilib. Bununla əlaqədar olaraq Kənd Təsərrüfatı Nazirliyi yanında Dövlət Baytarlıq Nəzarəti Xidməti (DBNX) bildirir ki, müayinə olunmuş nümunələrin heç birində quş qripi xəstəliyinin törədicisi müəyyən edilməyib.\nXatırladırıq ki, quş qripi xəstəliyinin profilaktikası məqsədilə ölkə ərazisində həyata keçirilən monitorinq Dövlət Baytarlıq Nəzarəti Xidmətinin, Səhiyyə, Ekologiya və Təbii Sərvətlər nazirliklərinin mütəxəssis və əməkdaşlarının iştirakı ilə aparılıb.\nDövlət Baytarlıq Nəzarəti Xidməti əhalinin və quşçuluq təsərrüfatı rəhbərlərinin nəzərinə çatdırır ki, köçəri quşların miqrasiyası ilə əlaqədar ev və sənaye quşları tam qapalı şəraitdə saxlanılmalıdır. Heyvanlarda (mal-qara, quşlar, balıqlar, arılar, vəhşi heyvanlar və başqaları) özbaşına müalicə, peyvəndləmə və digər tədbirləri aparmağa yol verməsinlər. Eyni zamanda DBNX xatırladır ki, heyvanlar baytarlıq-sanitariya tələblərinə cavab verən şəraitdə saxlanılmalıdır.\nQuşların miqrasiyasını və qonşu ölkələrdə (Türkiyə və Rusiya) quş qripi xəstəliyin qeydə alınmasını əsas götürərək növbəti monitorinqin iyunun 1-də başlanması nəzərdə tutulur.Hazırda quş qripi xəstəliyinə və digər iti yoluxucu xəstəliklərə görə respublikamızda epizootik vəziyyət sabitdir.


– Bu nə dövrandır gəlib çatdıq?\n– Bu nə zamandır gəlib çatdıq?\n– Çox pis zəmanədə yaşayırıq.\n– Doğurdanmı hər şey bu qədər pisdir və pisliyə doğru gedir?\n– Doğurdanmı indiki nəsillər keçmişdəkilərdən pis yaşayır və gələcək nəsillər indikilərdən pis yaşayacaq?\n– Pis yaşayırlar deyəndə nəyi nəzərdə tuturuq, maddiyatı ya mənəviyyatı?\n– Bu pisliyi necə aradan apara bilərik?\n– Yaxşı o şeydir ki, insanın qüdrətini artırır və pis o şeydir ki, insanın qüdrətini azaldır.\n– Yaxşı o şeydir ki insanı ləzzətə gətirə və pis o şeydir ki insanı ləzzətdən uzaqlaşdırır.\n– Yaxşı o şeydir ki, insanın var dövlətini artırır və pis o şeydir ki, insanın var dövlətin azaldır.\n– Yaxşı o şeydir ki, insanı hədəfinə çatdıra və pis o şeydir ki, insanı hədəfindən uzaqlaşdıra.\n– Yaxşı o şeydir ki, insanı Allah Taalaya çatdıra və pis o şeydir ki, insanı Allah Taaladan uzaqlaşdıra.


APA - DGK sədri FAO-nun Azərbaycandakı Tərəfdaşlıq və Əlaqələndirmə Ofisinin rəhbəri ilə görüşüb\n14 İyun 2018 / 15:33\nBu gün Dövlət Gömrük Komitəsinin (DGK) sədri Səfər Mehdiyev BMT-nin Ərzaq və Kənd Təsərrüfatı Təşkilatının (FAO) Azərbaycandakı Tərəfdaşlıq və Əlaqələndirmə Ofisinin rəhbəri Mələk Çakmak ilə görüşüb.\nDGK Mətbuat Xidmətindən “APA-Economics”ə verilən məlumata görə, görüşdə FAO-nun Azərbaycandakı fəaliyyəti, o cümlədən DGK və FAO arasında əməkdaşlıq, qabaqcıl beynəlxalq təcrübənin ölkədə tətbiqi və digər məsələlər müzakirə olunub.\nAzərbaycanın gömrük xidməti ilə FAO arasında əməkdaşlıq münasibətlərindən məmnunluqla söhbət açan S. Mehdiyev, bu əlaqələrin bundan sonra da inkişaf edəcəyinə əminliyini bildirib.\nKomitə sədri son illər Prezident İlham Əliyevin rəhbərliyi ilə ölkədə həyata keçirilən iqtisadi islahatların xüsusilə qeyri-neft sektorunun inkişafına təkan verdiyini, bu sahədə əldə olunan nailiyyətlərin nəticəsi olaraq ixrac potensialının da artdığını diqqətə çatdırıb. S. Mehdiyev Azərbaycanda müşahidə olunan iqtisadi inkişafın ölkədə ərzaq təhlükəsizliyinin təmin edilməsinə də müsbət təsir göstərdiyini bildirib.\nKənd təsərrüfatının inkişafında və ərzaq təhlükəsizliyinin qorunmasında həyata keçirilən layihələrin rolunu xüsusi qeyd edən S. Mehdiyev, DGK-nın gömrük sərhədində baytarlıq, sanitar və fitosanitar nəzarətini də həyata keçirdiyini söyləyib.\nRəhbərlik etdiyi ofisin Azərbaycanda reallaşdırdığı layihə və proqramlar barədə məlumat verən M. Çakmak FAO-nun gələcək planlarından da danışıb. Ofisin rəhbəri Azərbaycan kənd təsərrüfatında məhsuldarlığın artımı ilə yanaşı, qida təhlükəsizliyinə xüsusi diqqət yetirilməsinin önəmini vurğulayıb. Görüşdə qarşılıqlı maraq doğuran məsələlər ətrafında fikir mübadiləsi aparılıb.


Bakıda 30 “Xuruşşovka” bina söküləcək – VİDEO « A24 Xeber\nPaytaxtda 30 “Xuruşşovka” tipli bina söküləcək.\nA24.Az xezerxeber-ə istinadən xəbər verir ki , bu binalardan köçürüləcək 4 min sakin bir neçə il kirayə evlərdə qaldıqdan sonra yeni və daha geniş mənzillərə köçə biləcəklər. “Xuruşovka” tipli binaların altında obyekti olan şəxslərin sənədləri düzgün olmadıqda isə onlara ev veriləcək.\nBakıda 30 ”Xuruşşovka” tipli binaların sökülməsinə qərar verilib. Ötən əsrin 50 ci illərində inşa edilən və istifadə müddətini başa vuran bu binaların əksəriyyəti Nəsimi rayonu 1-ci mikrorayon ərazisində yerləşir.\nSöküntü işlərinin aparılması və həmin ərazilərdə yeni binaların tikintisini Fövqaladə Hallar Nazirlyinin nəzarəti ilə özəl şirkətlər öz vəsaitləri və kreditlər hesabına həyata keçirəcək. Sakinlər tikinti aparacaq şirkət hesabına kirayə evlərə köçürüləcək və tikinti başa çatdıqdan sonra onlara həmin ərazidə inşa edilən hündürmərtəbəli binada öz evlərindən 10 % daha geniş evlər veriləcək.\nBu ərazidəki binaların 1 ci mərtəbəsini obyekt kimi istifadə edib lakin sənədi olmayanlara ev veriləcək.\nYeni binada hər bir vətəndaşa hazırda yaşadığı mərtəbəyə uyqun ev veriləcək. Söküntü işlərinə nə zaman başlanacağı isə dəqiq bilinmir.\nEkspertlər isə hesab edir ki, paytaxt ərazisində belə böyük həcmli söküntü işinin aparılması kirayə qiymətlərinə təsir edəcək.\nYeni binaların təhvil verilməsi isə yeni ev qiymətlərinin artımının qarşısını alacağı proqnozlaşdırılır.\nPaytaxtda 30 “Xuruşşovka” tipli bina söküləcək. A24.Az xezerxeber-ə istinadən xəbər verir ki , bu binalardan köçürüləcək 4 min sakin bir neçə il kirayə evlərdə qaldıqdan sonra yeni və daha geniş mənzillərə köçə biləcəklər. “Xuruşovka” tipli binaların altında obyekti olan şəxslərin sənədləri düzgün olmadıqda isə onlara ev veriləcək. Bakıda 30 ”Xuruşşovka” tipli binaların sökülməsinə qərar verilib. […]\nBakıda 30 “Xuruşşovka” bina söküləcək – VİDEO


Ermənistan səhiyyə nazirinin müavini Arsen Davtyan həbs olunub. Bunu ölkənin Milli Təhlükəsizlik Xidmətinin mətbuat katibi Samson Qalstyan “”Sputnik Armeniya”ya bildirib. Yerevan məhkəməsi nazir müavini barəsində həbs qətimkan tədbirinin seçilməsinə dair qərar qəbul edib.\nA.Davtyan böyük məbləğdə rüşvət almaqda ittiham olunur. “Səhiyyə nazirinin müavini barəsində iki ay müddətinə həbs qətimkan tədbiri seçilib”, - deyə S.Qalstyan vurğulayıb. Bir müddət əvvəl Milli Təhlükəsizlik Xidməti A.Davtyanı ölkənin baş mama-ginekoloqu Razmik Abramyandan rüşvət aldığına görə tutmuşdu.(report)\n3 Aprel, 2019 11:30 ⁄ Baxılıb: 270 ⁄ Çap


MATC.AZ: “Xilasedici” yenidən zirvəyə yüksəldi\nMatç “dəmiryolçular”ın qələbəsi ilə yekunlaşıb. Birinci hissədə 25:20 hesabı ilə qalib gələn Xanlar Ələkbərovun komandası ardınca rəqibini 25:21 hesabı ilə məğlub edib. Onlar üçüncü hissəni də 25:22 hesabı ilə öndə bitirərək, yekunda 3:0 hesablı qələbəyə seviniblər.\nBu gün kişi voleybolçular arasında növbəti matçlar keçirilib. Matc.az xəbər verir ki, “Sərhədçi” Olimpiya İdman Mərkəzində günə “Express” və “Azərreyl” arasında keçirilən oyunla start verilib.\nArdınca “Sərhədçi” “Xilasedici” ilə üz-üzə gəlib. Qarşılaşmada sensasiya baş verməyib. Birinci hissəni 25:9 hesabı ilə aktivinə yazan “Xilasedici” rəqibini növbəti setlərdə müvafiq olaraq, 25:20 və 25:17 hesabı ilə məğlub edib – 3:0.\nGünə “Murov”la MOİK arasında qarşılaşma ilə yekun vurulub. Görüşdə Fərid Cəlalovun komandası növbəti qələbəsini qazanıb. Onlar hər 3 seti 25:17 hesabı ilə aktivlərinə yazıblar – 3:0.\nBu matçlardan sonra “Xilasedici” yenidən ilk pilləyə yüksəlib. 8 oyundan 21 xal toplayan komanda “Neftçi”ni set fərqində keçib. “Üçlüy”ü qapayan “Murov” isə 20 xala malikdir.\n9 görüşdən 16 xal yığan MOİK turnir cədvəlində 4-cüdürsə, onlardan 1 görüş az oynayan “Azərreyl” 9 xalla 5-cidir. 6 xala malik “Exspres” 6-cı yerdə qərarlaşıb. Son iki pillədə olan Gürcüstan (4 oyun) və “Sərhədçi” (8) hələ xal yığmayıb.


KOB-ların maliyyələşdirilməsinə dair ictimai müzakirə təşkil edilib » www.GUNAZ.az\nTarix:14-11-2019, 18:10 Oxunub:681\nNoyabrın 14-də Azərbaycan Respublikasının Kiçik və Orta Biznesin İnkişafı Agentliyi (KOBİA) yanında İctimai Şuranın təşkilatçılığı ilə növbəti Forum keçirilib.\n“Kiçik və orta biznes subyektlərinin maliyyə bazarlarına çıxışında şəffaflıq: mövcud vəziyyət və perspektivlər” mövzusunda təşkil olunmuş Forumda KOBİA-nın, Azərbaycan Respublikası Mərkəzi Bankının, Maliyyə Bazarlarına Nəzarət Palatasının, Azərbaycan Banklar Assosiasiyasının, eləcə də müxtəlif bankların, bank olmayan kredit təşkilatlarının və kredit ittifaqlarının, qeyri-hökumət təşkilatlarının nümayəndələri iştirak ediblər.\nGunAz.az KOBİA-ya istinadən xəbər verir ki, forumda mikro, kiçik və orta sahibkarlıq subyektlərinin maliyyə bazarlarına çıxışı ilə bağlı aktual məsələlər, maliyyə təşkilatları tərəfindən göstərilən xidmətlər, dövlət və özəl qurumların təqdim etdiyi mövcud və alternativ maliyyələşdirmə mexanizmləri ilə bağlı müzakirələr aparılıb, sahibkarları maraqlandıran suallar cavablandırılıb.\nKOBİA-nın İdarə Heyətinin sədri Orxan Məmmədov qeyd edib ki, Azərbaycan Respublikası Prezidentinin apardığı iqtisadi islahatlar yeni mərhələyə qədəm qoyub və bu prosesin əsas istiqamətləri sırasında kiçik və orta sahibkarlığın inkişafı, onun iqtisadiyyatda rolunun artırılması prioritet kimi müəyyən edilib. Qeyd olunub ki, maliyyə resurlarına çıxış və yüksək keyfiyyətli maliyyə xidmətləri ilə təmin olunma kiçik və orta biznesin inkişafında əsas şərtlərdəndir. Azərbaycan Respublikasının Prezidenti cənab İlham Əliyev bu ilin oktyabrında keçirilmiş iqtisadi müşavirədəki çıxışı zamanı iqtisadiyyatın real sektorunun aktiv maliyyələşdirilməsi, eləcə də bu prosesdə kiçik və orta biznesin dəstəklənməsi istiqamətində maliyyə qurumlarına çağırış edib. Bu çağırışa uyğun olaraq, maliyyə qurumlarının, ictimai təşkilatların, dövlət orqanlarının və sahibkarların iştirakı ilə birgə müzakirə formatında təşkil olunmuş bugünkü forum bu baxımdan aktualdır. Agentliyin əsas fəaliyyət istiqamətlərindən birinin KOB-ların maliyyə resurlarına çıxışını əlçatan etmək, eləcə də sahibkarlar tərəfindən təklif olunan investisiya layihələrini maliyyə qurumları ilə əlaqələndirmək olduğunu qeyd edən KOBİA sədri bir sıra təkliflər də səsləndirib. Bildirilib ki, sahibkarlara maliyyə dəstəyinin digər çoxsaylı dəstək tədbirləri ilə əlaqəli şəkildə həyata keçirilməsinə şərait yaratmaqla səmərəliliyi yüksəltmək baxımından KOBİA ilə banklar arasında daha sıx əməkdaşlığın həyata keçirilməsi, daxili bazar araşdırmalarına dövlət dəstəyinin göstərilməsi qaydaları çərçivədində maliyyə qurumları və banklarla əməkdaşlıq, maliyyə institutları ilə birgə tədbirlərin, seminar və təlimlərin keçirilməsini məqsədəuyğun olardı.\nMaliyyə Bazarlarına Nəzarət Palatasının İdarə Heyəti sədri vəzifəsini icra edən İbrahim Alışov, Azərbaycan Respublikası Mərkəzi Bankının Baş direktoru Rəşad Orucov, Azərbaycan Banklar Assosiasiyasının prezidenti Zakir Nuriyev və Azərbaycan Sahibkarlar (İşəgötürənlər) Təşkilatları Milli Konfederasiyasının prezidenti Məmməd Musayev çıxışlarında mövcud maliyyələşdirmə mexanizmləri, KOB-ların maliyyə resurslarına çıxışının genişləndirilməsi üçün həyata keçirilən tədbirlər, yeni maliyyələşdirmə mexanizmləri, bu sahədə beynəlxalq təcrübə, kiçik və orta biznes subyektlərinin maliyyə ehtiyaclarının öyrənilməsi tədbirləri barədə məlumat veriblər.\nKOBİA yanında İctimai Şuranın sədri Fərhad Qaraşov forumun keçirilməsi məqsədi, KOBİA yanında İctimai Şuranın fəaliyyəti barədə məlumat verib, KOB-ların, müvafiq dövlət qurumlarının və vətəndaş cəmiyyəti institutlarının iştirakı ilə mütəmadi olaraq üçtərəfli formatda tədbirlərin keçirildiyini bildirib. Forumda səsləndirilən fikirlərin, rəy və təkliflərin nəzərə alınacağını və aidiyyəti üzrə təqdim olunacağını qeyd edib.\nForum çərçivəsində həmçinin, müxtəlif maliyyə təşkilatlarının mikro, kiçik və orta sahibkarlıq subyektlərinə təqdim etdiyi maliyyə xidmətlərinin sərgisi təşkil olunub.